Хитой томонидан ишлаб чиқарилган «Сергак» йўл камералари тизимининг бир қисми, 8 декабрь, Олмаота. [Канат Алтинбаев]\nОЛМАОТА – Хитойда ишлаб чиқарилган кузатув камераларининг Қозоғистон бўйлаб тарқалиши улар Хитой ҳукуматига маълумотлар узатиши мумкинлиги борасидаги хавотирларни пайдо қилмоқда.\nСўнгги бир неча йилдан бери Қозоғистонда «Хавфсиз шаҳар» лойиҳаси фаол амалга оширилмоқда. Лойиҳа ҳуқуқ-тартибот ва йўл ҳаракати қоидаларига риоя этилишини таъминлаш мақсадида шаҳар кўчаларида кузатув камералари ўрнатишни кўзда тутади.\nҚозоғистон ҳукумати кўрилаётган чораларга қарамай, ўсиб бораётган жиноятчиликка қарши кураш ва йўл-транспорт ҳодисаларини камайтиришга ҳаракат қилмоқда.\nRanking.kz маълумотларига кўра, 2019 йилнинг январь-август ойларида юз берган 10 мингдан ортиқ йўл-транспорт ҳодисалари туфайли 15 мингга яқин одам жароҳат олган. Йўл-транспорт ҳодисалари сони ўтган йилнинг шу даврига нисбатан қарийб 5 фоизга ўсди.\nҚозоғистонда жорий қилинган видеокузатув тизимлари, асосан Хитой маҳсулотларига асосланган.\n2017 йилдан Қозоғистон шаҳарларида «Сергак» йўл ҳаракатини кузатиш тизимлари пайдо бўлди. Нур-Султондаги «Коркем Телеком» компанияси ҳукуматни ана шундай тизимлар билан таъминлаган. Тизим дастлаб Нур-Султонда синовдан ўтказилиб, сўнгра Олмаота, Чимкент, Уст-Каменогорск ва Семейда ҳам ўрнатилган.\n«Коркем Телеком«нинг техник ҳамкори – «Dahua Technology» Хитой компанияси ҳисобланади.\nХитойнинг кузатув камералари ва хавфсизлик ускуналарини ишлаб чиқарувчи яна бир компанияси – «Hikvision» Қозоғистонда 2015 йилдан бери фаолият кўрсатмоқда, деб хабар берган эди Озод Европа/Озодлик радиосининг қозоқ хизмати октябрь ойида.\n«Dahua» ҳам, «Hikvision» ҳам Хитойдаги мусулмон озчиликларга нисбатан инсон ҳуқуқларининг бузилишига кўмаклашгани учун АҚШ санкциялари остига тушган.\nСанкциялар АҚШ компанияларига ёки АҚШ технологиясига эга ҳар қандай компанияга «Dahua» ва «Hikvision» билан ҳамкорлик қилишни тақиқлайди.\n«Hikvision» компаниясининг Олмаотадаги вакили Леонид Таннинг сўзларига кўра, Қозоғистондаги Hikvision камералари «Хавфсиз шаҳар» лойиҳаси доирасида фақат йўл ҳаракати хавфсизлигини кузатади. У шунингдек, Hikvision технологиялари Марказий Осиёнинг бошқа мамлакатларида ҳам қўлланишини қўшимча қилди.\nШундай бўлса-да, мустақил кузатувчилар Қозоғистонда Хитойнинг бошқа мақсадлари ҳам борлигини таъкидлайдилар.\n«Ҳозирда Хитойдан келган ҳамма нарса хавотир уйғотмоқда», деди Инсон ҳуқуқлари бўйича Қозоғистон халқаро бюроси вакили, олмаоталик Андрей Гришин. «Бизда расман хавфсизлик чораси деб эълон қилинган нарса шахсий дахлсизликни бузиб кириш ҳаракатига айланиб бормоқда.»\n«Бундан тахминан 50-100 йил олдин фантастлар огоҳлантирган ҳолат – «Катта оға» томонидан кузатилган тоталитар жамиятлар таърифи – аллақачон рўёбга чиқарилган», деди у. «Мен бу даҳшатли эртак биз учун ҳам ҳақиқатга айланишини мутлақо истамайман.»\nБироқ, Қозоғистонда кибертаҳдидлар аллақачон юзага келган ва Хитой уларнинг манбаи бўлиб қолмоқда.\n5 сентябрь куни Reuters агентлиги номи очиқланмаган разведка манбалари ва хавфсизлик мутахассисларига таяниб, Хитой ҳукуматига хизмат қилаётган хакерлар уйғурларнинг Марказий ва жануби-шарқий Осиёга саёҳатларини кузатиш учун бир нечта давлатлар, жумладан Қозоғистондаги телекоммуникация тармоқларига ҳужум уюштирганини хабар қилди.\nГришин Хитойнинг ўз қўшниларидан маълумот тўплаши борасидаги саъй-ҳаракатларини ташвишли дея баҳолаган.\n«Қозоғистонда ўрнатилган Хитой камераларидан олинган маълумотлар қаерга кетмоқда, деган савол туғилади», деди у.\nПекин «мамлакатимизда бўлаётган барча нарсага қизиқаётгандек», айниқса яқинда Хитойнинг Қозоғистондаги ҳозирлигига қарши ўтказилган норозилик намойишларига, деди Гришин сентябрдаги қатор митингларни назарда тутар экан.\nНамойишчилар ҳукуматни Хитойдан кредит олишни тўхтатишга чақирганлар, уларнинг фикрича, бу билан Пекиннинг Қозоғистон устидан таъсири кучаяди.\nНур-султонлик ахборот технологиялари мутахассиси Егор Мельниковга кўра, Хитой Қозоғистон аҳолисининг ҳаракатланишига оид маълумотларидан фойдалана олишига деярли шубҳа йўқ.\n«Расмий Пекин дастлаб тахмин қилинганидан анча кўпроқ техник имкониятларга эга, гап нафақат камералар, балки арзон нархлари туфайли талабгир бўлган Хитой смартфонлари ҳақида ҳам кетмоқда», деди Мельников.\nХитой Шинжон-Уйғур автоном ҳудуди аксар аҳолисининг тарихий ватани ҳисобланган Қозоғистонда кузатув уюштиришни режалаштирмоқда, дейди «Ота журт» инсон ҳуқуқлари ташкилоти етакчиси, олмаоталик Серикжан Билаш.\nСўнгги йилларда Хитой ҳукумати исломий ўзига хосликни йўқ қилиш мақсадида 1 миллиондан ортиқ шинжонликни ҳибсга олган. Бу ҳақда Суриштирувчи журналистларнинг халқаро консорциуми ва бошқа ОАВ ташкилотлари хабар берди.\nСўнгги йилларда, босимдан қочиб Хитойдан Қозоғистонга кўчиб ўтаётган этник қозоқлар сони ортиб бормоқда, деди Билаш ва Хитой буни тўхтатишга ҳаракат қилаётганини айтди.\nҲамма ҳайдовчилар расмга тушиб қолмаслик учун Сергек кузатув тизимини излаб ҳар томонга қараб машина ҳайдаганидан кейин албатта ЙҲТ бўладида.\nСотқинлар эртага ҳамманг йиғлайсан\nКузатув камералари ҳалокатнинг олдини ола олмайди, нимага уларни қўйишяпти? Одамлардан пул соғиш учун. Жарима, фақат жарима, ва яна жарима .....\nЙўл транспорт ҳодисаларидан хавфсирашади. Ҳайдовчилик гувоҳномаларини сотишни тўхтатинг, шундагина бу каби ҳодисалар ҳам тўхтайди.\nТўғри. Ўзимизни кузатишларига қўйиб берганмиз.


Каримов Сурия масаласида Путинни қўллади\nПрезидент Ислом Каримов саммит арафасида-пайшанба куни қирғизистонлик ҳамкасби Алмазбек Атамбаев билан учрашди.\nЎзбекистон президенти фикрича, Суриядаги вазиятни сиёсий йўл билан ҳал этиш, Афғонистондаги вазиятни барча кучларнинг ўзаро муросага келиши орқали барқарорлаштириш ва Орол муаммосини ШҲТга аъзо давлатлар ҳамкорлигида бартараф этиш минтақадаги барқарорликнинг асосий омилидир.\nЎзбекистон президенти фикрича, Бишкек саммити дунёнинг турли минтақаларида кескинлик таранглашиб бораётган ва вазият радикаллашаётган бир вақтда бўлиб ўтмоқда. “Шунинг учун диққатингизни бизнинг назаримизда муҳим бўлган учта асосий масалага қаратмоқчиман” деди Ислом Каримов:\n- Биз Бишкек декларациясига Россия ташаббуси билан киритилган Сурия кимёвий қуролларини халқаро назоратга топшириш ва Суриянинг кимёвий қуролларни тарқатмаслик конвенциясига қўшилиши ҳамда Сурия ўз кимёвий қуролларини йўқ қилиши тўғрисидаги ташаббусини қўллаб-қувватлаймиз. Бизнинг нуқтаи назаримизча, бундай ташаббус биринчи навбатда Cуриянинг ўзи томонидан кўтарилиши лозим эди. Биз Сурияда икки йилдан ортиқроқ давом этаётган фуқаролар урушини сиёсий йўл билан бартараф этилиши тарафдоримиз.\nКаримов Бишкек саммитида учта масалага эътибор қаратди\nИслом Каримов ўз чиқиши давомида Ўзбекистон Суриядаги бўҳронни Сурия ҳудудидан ташқарига олиб чиқиш ҳаракатларига кескин қарши эканини билдирди.\nШундан сўнг Каримов Афғонистон масаласига тўхталди. Унинг фикрича, 2014 йилда Афғонистондан НАТО ҳарбийлари олиб чиқиб кетилиши билан бу мамлакатда сақланиб қолаётган ноаниқлик вазияти Афғонистондаги барқарорлика жиддий салбий таъсир кўрсатиши мумкин:\n- Ягона йўл муаммони ҳал этишнинг тинч сиёсий йўлини излаш, музокаралар йўли ва муросага эришиш йўлидир. Мен келишувга эришиш демаяпман. Турли қарама-қарши кучлар билан БМТ раҳнамолиги остида муросага келиш демоқдаман. Ўзбекистон Афғонистон ички ишларига принципиал тарзда аралашмаслик, Афғонистон билан икки томонлама ҳамкорлик, афғонларнинг ўзлари танлаб олган ҳукуматга кўмак кўрсатиш ва қўллаб-қувватлаш сиёсатини олиб бормоқда.\nЎзбекистон раҳбари ШҲТ хавфсизлик масалари юзасидангина кенгашадиган тузилма бўлиб қолмасдан, балки транспорт ва коммуникация, иқтисодий тараққиёт ҳамда ижтимоий тараққиёт масалаларида ҳамкорлик қилиши кераклигини айтиб ўтди. Каримовнинг айтишича, ноябр ойи охирида Тошкентда ШҲТга аъзо давлат ҳукуматлари раҳбарлари кенгаши бўлиб ўтади. Каримов мана шу йиғилиш давомида ШҲТ тараққиёт банки ва ШҲТ тараққиёт жамғармаси масааласида томонлар принципиал масалалар бўйича келишимга келишига умид билдирди.\nҚирғиз президенти ШҲТ саммитида лидерларни кутиб олди\nУчинчи масала қаторида Ислом Каримов Орол муаммосини тилга олди. Ўзбекистон президенти, жорий йилда ўз мамлакати Оролни қутқариш халқаро ташкилотига раисликни қабул қилиб олганини таъкидлар экан, Орол денгизининг қуриб бориши минтақада яшаётган миллионлаб одамларнинг ҳаётига ва хавфсизлигига тўғридан-тўғри таҳдид эканини урғулади:\n- Бу ҳудудда камида 50 миллион одам яшамоқда. Улар бу ерда яшаш билан бир қаторда узоқ йиллар аввал бошланган ҳалокатнинг барча қийнчиликларини бошдан кечирмоқда. Лекин келажакда нима бўлишини олдиндан айтиб бериш жуда қийин.\nШу муносабат билан Ўзбекистон президенти ШҲТни Оролни қутқариш халқаро ташкилоти билан ҳамкорлик қилишга чақирди. Ислом Каримов фикрича, БМТда кузатувчи мақомига эга бўлган бу икки ташкилот ҳамкорликда халқаро ҳамжамият, донорлар ва молиявий заҳираларни Оролнинг қуриши оқибатида юзага келаётган экологик бўҳроннинг олдини олиш ҳаракатига жалб эта олади.\nБМТ саммитида Сурия масаласи асосий мавзу бўлади. Саммитга келган барча президентлар бу мавзу юзасидан ўз позицияларини билдирдилар. Бишкек саммити якунида имзоланган декларацияда ШҲТга аъзо давлатлар Суриядаги бўҳрон мазкур мамлакат суверинитети сақланган ҳолда сурияликларнинг ўзлари томонидан ҳал этилиши керак деган позицияда экани қайд этилди.\nШунингдек, Бишкек декларациясида ШҲТга аъзо давлатлар Эронга нисбатан ҳарбий куч қўллаш таҳдиди ва айрим давлатларнинг Эронга қарши бир томонлама санкцияларни жорий этилишини қабул қилиб бўлмайдиган ҳолат сифатида баҳолаши таъкидланди.\nСаммит доирасида Эрон президенти Ҳасан Руҳоний Россия, Хитой ва Қирғизистон президентлари, Афғонистон раҳбари Ҳамид Карзай эса Россия президенти билан музокаралар ўтказди.\nСаммитнинг тор доирадаги умумий мажлиси маҳаллий вақт билан соат 11 да бошланди ва соат 14 гача давом этади. Соат 11 гача эса президентлар 1+1 форматида учрашувлар ўтказди. Тушдан кейин саммитнинг кенгайтирилган йиғилиши бошланади ва унда кузатувчи давлатлар раҳбарлари ҳамда халқаро ташкилотлар вакиллари иштирок этди.\nСаммитга ташкилотга аъзо 6 давлат ҳамда Эрон, Афғонистон, Монголия президентлари, Хиндистон ва Покистон расмийлари келган.\nРоссия президенти Владимир Путин Шанхай ҳамкорлик ташкилоти саммитида қатнашиш учун Бишкекка кутилганидан бир неча соат кечроқ етиб келди. Ахборот агентликларининг билдиришича, бунга Путин учиши кутилган ТУ-214 учоғида техник носозликлар аниқлангани сабаб бўлган.\nШанхай ҳамкорлик ташкилотининг 13 сентябрда Бишкекда бўлиб ўтадиган саммитида иштирок этиш учун Путиндан олдинроқ етиб келган Ўзбекистон президенти Ислом Каримов пайшанба куни қирғиз ҳамкасби Алмазбек Атамбаев билан учрашув ўтказди.\nЎзбекистон президенти Бишкекка келди\n(Ўзбекистон президенти Ислом Каримов ШҲТ саммитида қатнашиш учун Бишкекка 12 сентябр куни етиб келди.)\nУчрашув чоғида Ислом Каримов Хитой, Эрон ва Россия каби йирик давлатлар раҳбарлари ўзаро учрашувлар ўтказишни режалаштирган Бишкек саммити жаҳон ҳамжамияти эътиборида бўлишини таъкидлаган.\nҚирғизистон президенти Алмазбек Атамбаев эса 2010 йилги Ўш қирғинини бартараф этишга ҳисса қўшгани учун Каримовга миннатдорчилик билдирди.\nСаммитни турли мамлакатлардан келган 400 дан ортиқ журналист ёритмоқда.\nСаммит муносабати билан Бишкекдаги бир қатор кўчаларнинг тўсилиши оқибатида шаҳарда пайшанба кунидан бери бир неча соатлик автотиқинлар юзага келди. Бишкекнинг ғарбий қисмида пайшанба куни 4 соатга яқин автотиқин бўлган. Шаҳарнинг шимолий ва жанубий қисмларида эса автотиқинлар 2-3 соат давом этган.\nБугунги йиғилиш сўнгида ШҲТга раислик мақоми Тожикистонга ўтказиб берилади. Ташкилотнинг кейинги саммити 2014 йилда Душанбеда бўлиб ўтади.\nАтамбаев Каримовга Ўш воқеалари пайтидаги кўмаги учун миннатдорчилик билдирди\nИслом Каримов Бишкекка борди\nШҲТ мудофаа вазирлари Бишкекда учрашмоқда\nДавлат раҳбарлари “нозик масалаларни” ҳам муҳокама қилди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хитойда тагидан автомобиллар ҳаракатланиши мумкин бўлган автобус синовдан ўтказилди(Видео)\t14:40, 03 август 2016\tХитойда тагидан автомобиллар ҳаракатланиши мумкин бўлган автобус-портал синовдан ўтказила бошлади. Бу ҳақда “Lenta.ru” хабар бермоқда. Транспорт воситаси иккинчи қаватда йўловчиларни ташишга мўлжалланган бўлиб, унинг тагида автомобиллар икки йўналишда ҳаракатланиши мумкин.\nАвтобус яратувчиларининг фикрича, транспорт воситаси 300 нафаргача йўловчини ташиш имконига эга. TEB-1`нинг узунлиги 22 метр, кенглиги 7,8 метрни ташкил этади. У махсус рельс ёрдамида ҳаракатланади.TEB-1 илк марта 2016 йилнинг май ойида Пекиндаги кўргазмада намойиш этилган эди. Бундай турдаги автобусни яратишдан мақсад шаҳар округи йўлларидаги тирбандликнинг олдини олиш эканлиги таъкидланмоқда. TEB-1 автобуси Бразилия, Франция, Ҳиндистон ва Индонезияда қизиқиш уйғотган.


Куч – бирликда\nМақтааралдаги 794 хўжалик ширкатга бирлашиб, 12та янги трактор сотиб олди\nМақтаарал тумани Қазибек бий қишлоқ округидаги “Береке-мақта” қишлоқ хўжалиги ишлаб чиқариш ширкати жорий йили баракали даромаддан умид қилмоқда. Бунга асос бор.\nЖорий йилнинг ўзида ширкат 5740 гектарга чигит қадаб, гектаридан 24-25 центнердан ҳосил олмоқда. Бугунги кунда 100га яқин одам мавсумий ишларга жалб этилган теримчиларга пахтанинг ҳар килоси учун 25 тенгедан ҳақ тўланмоқда.\n– Пахта теримида иштирок этаётган ҳар одам кунига 5-6 минг тенге топмоқда. Иш унча қийин эмас. Мавсум пайтида оиламизни боқиб, даромад топишга имконият берган ширкат раҳбарларидан миннатдорман, – дейди Қазибек бий қишлоғида истиқомат қилувчи Мухтабар Ирзиметова.\nҲаммаси бўлиб, 188 дона техникага эга ширкат “Оңтүстік” минтақавий сармоя марказидан 2016 йили 25 миллион тенге, жорий йили 100 миллион тенге насия олибди. Ширкат раиси, бу имкониятларнинг барчасига бирлашиш туфайли эришдик, дейди.\n– 2016 йили Қазибек бий қишлоқ округидаги 794 деҳқон хўжалиги бирикиб, ширкат қурдик. Шундай қилиб, деҳқон хўжаликлари тасарруфидаги ерларни бирлаштирдик. Шу туфайли жорий йилнинг ўзида лизингга 12та янги трактор харид қилдик. Ёнилғи ва ўғитни ҳам арзон оляпмиз. Келажакда экин майдонини кенгайтириб, даромадимизни янада оширамиз, – дейди ширкат раиси Мурат Қурбанов.\n2016 йилда тузилган ширкатнинг 6832 гектар ери бор. Шундан 5740 гектарида пахта, 660 гектари мева, 2 гектарида сабзавот, 40 гектарида беда, 150 гектарида эски беда, 229 гектарида донбоп, 11 гектарида маккажўхори етиштирилмоқда.\nМ. ЭЛТОЕВА, 2017-10-02, 20:22 176


28-09-2016 | 15:02\nZAMIN.UZ / LIFE STYLE / 28 Сентиябр 2016 года1 040\nБиз қандай ёшда кўринишимиз албатта, генимизга ҳам боғлиқ. Бироқ, ёш ёки қари бўлиб кўринишимизда ўзимизнинг яшаш тарзимиз ҳам жуда катта аҳамиятга эга.Биз сизга бугунги маслаҳатимизда ёшлигимизни биздан олиб қўядиган яьни, қаришни тезлаштирадиган 10 та одат ҳақида маьлумот бермоқчимиз. 1. Ёғли таьомлардан буткул воз кечиш:Одатда парҳез қиламиз деб ёғли таьомлардан буткул ўзимизни тиямиз. Бу организим учун шу жумладан юз териси учун ҳам зиёндир. Юз терисига тезда ажин тушадиган бўлиб қолади. Шу сабабдан парҳезга қизил балиқ, ёнғоқ ва сметанани қўшиш фойдадан ҳоли эмас.2. Салқин ичимликларни саломинка орқали ичиш:Ичимликни саломинка орқали ичаётган вақтимизда лаблар унга еғилиб, уни атрофини ажинлар эгаллайди. 3. Ёнбошлаб ухлаш:Бундай ухлаганда узларингиз узоқ вақт ёстиққа тегиб туради. Бундай ухлаш юз ва бўйинда ажинлар пайдо бўлишига олиб келади.4. Қандай ўтирганлигингизга эьтибор бермаслик:Албатта, умурьа поғонаси теккис бўлса яна бир фиройдир қоматингиз учун. Бундан ташқари унинг нотеккислиги ҳар хил касалликларни ҳам келтириб чиқаради.5. Фақат ҳордиқ олиш кунларигина қуёшдан сақланиш:Ултрабинафша нурлари қаришнинг энг биринчи сабабчиларидандир. Шу сабабдан ултрабинафша нурларидан сақланиш учун ҳар куни крем суртиб олиш тавсия этилади. Ҳатто ёмғирли кунда ҳам ундан сақланишни унутманг. Чунки бундай ҳавода ҳам булутлар уларнинг 80% ни ўтказишади.6. Биноларни ортиқча иситиш:Хоналарни ортиқча иситилганда хонадаги ҳаво қуруқ бўлиб қолади ва бу тери ва сожлардаги намликнинг камайишига тез қаришга олиб келади.7. Шакардан бутунлай бош тортиш:Албатта, шакарнинг жуда кўп миқдори зарарли, аммо ундан бутунлай воз кечиш ҳам ярамайди. Аҳир ширинлик кайфият кўтаради. Кўтаринки кайфият узоқ умир демакдир.8. Жуда узоқ вақт телевизор кўриш:1 соат давомида телевизор кўриш ўртача ҳисобда 22 дақиқага умрингизни қисқартиради. Шу сабабдан ҳар ярим соатда танафус қилишни унутманг.9. Кам уйқу:Катта ёшдагиларга суткасига 7, 8 соат ухлаш тавсия этилади. Уйқидаги вақтингизда организимингиз тикланиш жараёнида бўлади. Кам уйқу натижасида организимингиз тўлиқ тиклана олмайди ва бу ташқи кўринишингизга ўз таьсирини ўтказмай қолмайди.10. Стрессдан ва ташаббускорликнинг йўқлигидан азият чекиш:Ташаббускорликнинг йўқлиги ва стрессдан азият чекиш организимнинг тез қаришига олиб келадиган омиллардан биридир.Фойдали маслахатлар сизга ёшлигингизни сақлашингизда ёрдам беради деган умиддамиз. Манба: myformat.club Теглар: боғлиқ ёғли ўтирганлигингизга кунда Одатда маьлумот ВконтактеFacebookTwitterОдноклассникиМой мир\nЎқишни тавсия қиламиз Узоқ умр кўриш сирлари


Cурия воқеалари ҳақида батафсил:\nCана : 14-04-2018 / Сиёсат, Дунё / кўрилди: 293\nАҚШ, Буюк Британия ва Франция кимёвий қуролга қарши ҳаводан ҳужумни амалга оширди. Бу ҳақда ЎзА нашри ёзмоқда.\nШанба куни эрта тонгда АҚШ, Буюк Британия ва Франция 100 дан ортиқ қанотли ва «ҳаво-ер» типидаги ракета учирди, деб маълум қилди Россия Мудофаа вазирлиги.\n«РИА Новости» хабарида қайд этилишича, БМТ бош котиби Антониу Гутерреш бу зарбадан кейин вазиятни кескинлаштирмаслик учун барча давлатларни босиқликка чақирган: "Мен БМТга аъзо барча давлатларни бу қалтис вазиятда босиқлик кўрсатишга ва вазиятнинг кескинлашуви ҳамда Сурия халқи азоб-уқубатларининг чуқурлашувига олиб келувчи исталган ҳаракатлардан қочишга чақираман”, деб айтилган БМТ бош котиби баёнотида.\nReutersнинг хабарига қараганда, Сурия ҳукумати АҚШ, Британия ва Франция ракета зарбалари нишонига айланган ҳарбий объектларни олдиндан эвакуация қилишга улгурган. Унинг Дамашқни қўллаб-қувватловчи минтақавий альянсдаги манбасига асосан хабар қилишича, эвакуация ишларини амалга ошириш лозимлиги ҳақидаги огоҳлантирув Россия томонидан берилган.\nСуриянинг SANA агентлиги ракета зарбалари оқибатида уч киши жабрланганини маълум қилган. Хомс вилоятидаги тадқиқот марказига ҳам ташқи томондан зиён етган.\nРИА «Новости» эса Сурия хавфсизлик органларидаги манбанинг далилларини келтирган ҳолда оддий аҳоли вакилларидан олти нафари жабрланган дея хабар берди. Россия мудофаа вазирлигининг баёнотига кўра, АҚШ, Буюк Британия ва Франция Суриядаги ҳарбий ва фуқаролик инфратузилма объектларига зарба берган. Баёнотда келтирилишича, ҳужум Сурия вақти билан соат 03:42 дан 05:10да бўлган оралиқда амалга оширилган. Операцияда самолётлар ва кемалар иштирок этган. Россия армиясининг Суриядаги ҳаво ҳужумидан ҳимоя воситалари ҳужумни қайтариш учун ҳаракатга келтирилмаган. Сурия 103 та қанотли ракетани 71 тасини уриб туширишга муваффақ бўлган. Бу ҳақда Россия мудофаа вазирлиги брифингида маълум қилинди.\nРоссия президенти Владимир Путин бу масалада ўз муносабатини билдириб, АҚШ ўз иттифоқчилари билан Суриядаги ҳарбий ва фуқаролик объектларига БМТ Хавфсизлик Кенгаши санкциясисиз авиазарбалар берди ҳамда БМТ низоми ва халқаро ҳуқуқ нормаларини бузди ва суверен давлатга қарши тажовкузкорлик ҳаракати юз берди, Сурия эса терроризм билан курашда энг олдинги ўринларда турибди, деган хулосани берди. Путин, шунингдек, БМТ Хавфсизлик Кенгашини фавқулодда йиғинини ўтказишга чақирган.\nСурия ҳукумати ҳам халқаро ҳамжамиятдан АҚШ, Буюк Британия ва Франциянинг ракета ҳужумини қоралашни талаб қиляпти. Мамлакат Ташқи ишлар вазирлиги хабарида бу ҳолат жаҳондаги вазиятнинг фақат қалтислашувига олиб келиши ва дунё хавфсизлигига таҳдид солиши қайд қилинган.\nАйни пайтда сурияликлар Дамашқда намойишларга чиқиб, мамлакат президенти Башар Асадни қўллаб-қувватламоқда.\nАҚШнинг йирик шаҳарларида ҳам ҳаво зарбаларига қарши намойишлар бўлиб ўтяпти.\nЭслатиб ўтамиз, пайшанба куни Доналд Трамп оқ уйдаги чиқишида АҚШ томонидан Суриядан кимёвий қуроллар ишлаб чиқиш дастури объектларига қарата зарбалар амалга оширилишини маълум қилган эди.\nБунга сабаб сифатида эса 7 апрель куни Дума шаҳрида юз берган, кимёвий қурол қўлланган, деб ҳисобланаётган ҳодиса келтириляпти.\nИсроил нима сабабдан Сурияда отишмалар тўхташини хоҳламайди?\nҚирғизистон Сурияга ҳарбийларни юбориш бўйича расмий таклиф олмаган


19:06 21 Ноябр 2019\n12:00 28.10.2019 Ҳавола олиш\n“Ўзбекнефтгаз” корхоналари 350 тадан ортиқ нефт ва газ қудуқларида таъмирлаш ишларини амалга оширди.\nТОШКЕНТ, 28 окт - Sputnik. Жорий йил бошидан “Ўзбекнефтгаз” АЖ корхоналари томонидан 350 тадан ортиқ нефт ва газ қудуқларида таъмирлаш ишлари амалга оширилди.\nКомпания хабарида қайд этилишича, қудуқларни таъмирлаш ишлари мураккаб жараён бўлиб, ушбу ишлар нефть ва газ қазиб чиқаришни кўпайтириш ҳамда қазиб чиқариш суръатини бир меъёрда ушлаб туришга йўналтирилган.\n180 та қудуқда нефть ва газ қазиб чиқаришни кўпайтиришга ҳамда қазиб чиқариш суръатини бир меъёрда ушлаб туришга йўналтирилган мукаммал таъмирлаш ишлари олиб борилди.\nНефт ва газ хом ашёсини қазиб чиқаришни кўпайтиришни ва қазиб чиқариш суръатини бир меъёрда ушлаб туришни таъминлаш мақсадида 2019 йилнинг охиригача 207 та нефт ва газ қудуқларида таъмирлаш мўлжалланган.


28.07.20 09:37\tmsk\nMir24.tv сайти фотосурати\nЎзбекистон профессионал футбол лигаси (ПФЛ) Суперлига чемпионати турнирларини ва бошқа футбол ўйинларини 2020 йил 15 августидан кейинги муддатга кўчирди. Бу ҳақда ташкилот сайтида хабар берилган.\nДастлаб, биринчи лига, футзал бўйича турнирлар ва аёллар олий лигаси муддати кўчирилди. Суперлига (Coca Cola Super League) ва Про-лига (Pro League) давом этаётганди, бироқ ПФЛ жамоалари иштирокчиларида коронавирусга чалинганлар аниқланганидан кейин мусобақаларни тўхтатиш қарорига келинди. Мурожаатда футболчилар саломатлиги биринчи ўринга қўйилиши айтилган.\n27 июлда Ўзбекистон футбол ассоциацияси (ЎФА) бу даврда матчларни ўтказмасликни маслаҳат берди. Вазиятни ҳисобга олган ҳолда ПФЛ барча турнирларни 15 августгача, яъни карантин муддати чўзилган давргача тўхтатишга қарор қилди.\n«Мусобақанинг қай тариқа тикланиши, тақвим ва формат қай кўринишда бўлиши масаласига кейинроқ ойдинлик киритилади», — дейилади мурожаатда.\nSports.uz нашрининг таъкидлашича, бундай қарор футболчиларнинг турнирда нормал форматда иштирок этишига имкон бермайди.\n«Барча турнирларни ўтказиш учун вақтни ўта камлиги, ҳамда ФИФАнинг октябрь ва ноябрдаги кунларини инобатга олиб, мамлакат термасининг ўқув машғулотлари кунлари ҳисобга олинса, бизларда қишги мавсумга қадар уч ярим ой вақт қоляпти. Уларнинг ярми терма ва ФИФА кунларига сарфланади. Қолган 2,5 ой ичида яхши форматда турнирларни ўтказолмаймиз», — деб ёзади нашр.\nСпорт журналистлари вилоят иккинчи лига зонасидан тортиб икки олий дивизионгача (эркаклар ва аёллар) форматни алмаштиришни таклиф қилишди.\n27 июль куни Ўзбекистонда коронавирусга чалинганликнинг энг юқори миқдори қайд этилди — бир кунда 678 нафар бемор борлиги аниқланди. Соғлиқни сақлаш вазирлигига кўра, коронавирусга чалинганларнинг умумий сони 21 209 га етган, 121 та одам ушбу инфекциядан ўлган.


Хоразмда пора олган мактаб директори судланди. У депутат ҳам бўлган\nХоразм вилояти, Ҳазорасп туманидаги 21-сонли умумтаълим ўрта мактаби собиқ директори, Халқ депутатлари Хоразм вилояти кенгашининг депутати М.Ж. пора олганликда суд томонидан айбдор деб топилди. Депутатлик фаолияти ҳам муддатидан олдин тугатилди.\nХоразм вилоят суди матбуот хизмати хабарига кўра, М.Ж. директорлик хизмат мавқейидан фойдаланиб, қўл остида ўқув-тарбия ишлари бўйича ўринбосар лавозимида ишловчи Р.К. билан олдиндан тил бириктириб, ўқитувчилардан тамагирлик йўли билан пул талаб қилган.\nР.К. воситачи сифатида, 2020 йил июль ойида мактабнинг бошланғич синф ўқитувчиларини хизмат хонасига йиғиб, уларнинг ҳар бирига Вазирлар Маҳкамасининг «Умумий ўрта таълим муассасаларининг ўрнак кўрсатган ходимларини рағбатлантиришнинг директор жамғармасини ташкил этиш ва унинг маблағларидан фойдаланиш тартиби тўғрисида»ги низоми талаблари асосида маошига ҳар ойлик устама ҳақ белгиланганини билдирган.\nБунинг эвазига ҳар биридан тамагирлик йўли билан 150 минг сўмдан пул талаб қилиб, ҳуқуқни муҳофаза қилувчи орган ходимлари томонидан ўтказилган тезкор тадбир давомида кимёвий ишлов берилган жами 750 минг сўмни ўз хизмат хонасида пора тариқасида олган пайтда ушланган.\nЖиноят ишлари бўйича Ҳазорасп туман судининг очиқ суд мажлисида айбланувчи М.Ж. қилмишидан чин кўнгилдан пушаймон бўлиб, айбига иқрорлик билдирган ва суддан енгиллик қилишни сўраган. Айбланувчи Р.К. эса суд муҳокамасида айбига иқрорлик билдирмасдан, оқлов ҳукми чиқаришни сўраган.\nСуд иш ҳужжатларини ўрганиб, томонлар ва гувоҳларнинг кўрсатмаси билан танишиб ҳамда судланувчиларнинг оилавий аҳволи, аёл эканлиги ва олдин судланмаганлигини инобатга олиб ҳукм чиқарган.\n2020 йил 24 декабрь кунги суд ҳукмига кўра М.Ж. ва Р.К. Жиноят Кодексининг 210-моддаси 2-қисми «в, г» бандларида назарда тутилган (тамагирлик йўли билан, бир гуруҳ мансабдор шахслар томонидан олдиндан тил бириктириб пора олиш) жиноятни содир этганликда айбдор деб топилиб, Жиноят Кодексининг 45-моддаси қўлланиб, 2 йил давлат иштирокидаги ташкилотларда мансабдорлик ва моддий жавобгарлик лавозимларида ишлаш ҳуқуқидан маҳрум қилинган. Жиноят Кодексининг 57-моддаси қўлланиб, 4 йил озодликни чеклаш жазоси тайинланган.\nШунингдек, 34-Навоий сайлов округидан Халқ депутатлари Хоразм вилоят Кенгашига сайланган депутат М.Ж. суднинг айблов ҳукми қонуний кучга кирганлиги сабабли, Кенгаш қарори билан депутатлик фаолияти муддатидан олдин тўхтатилган.


Трамп Афғонистонда урушни тўхтата олмайди - Ордуханян - 23.07.2019, Sputnik Ўзбекистон\nДушанба куни АҚШ президенти Доналд Трамп Покистон бош вазири билан учрашув чоғида Афғонистондаги вазият ҳақида тўхталди. 23.07.2019, Sputnik Ўзбекистон\n19:15 23.07.2019 (янгиланди: 19:22 23.07.2019)\n© SputnikПолитолог-американист Рафаэль Ордуханян\nАҚШ президентининг сўзларига кўра, 7-10 кун ичида Афғонистондаги урушда ғалаба қозониши мумкин, бироқ буни истамайди, чунки бу операцияда 10 миллион киши ҳалок бўлиши мумкин.\nАҚШ президентининг бу баёноти юзасидан сиёсатчи-америкашунос Рафаэл Ордуханян изоҳ берди.\n“Аслида, Трамп терроризмга қарши курашиш баҳонасида АҚШнинг Афғонистонда бошлаган урушини тугата олмайди. Америкаликлар буни қандай қилишни билмайди, чунки улар фақат бузишни билади. Можарони якунлаш учун сиёсий ирода керак. АҚШ эса бунинг акси, авантюристик сиёсат олиб боради ва бутун дунё тушуниб турибди, америкаликлар айнан у ерда нимани тугатишга ҳаракат қилмоқда”, - деди сиёсатчи Sputnik радио эфирида.\nШу билан бирга, экспертнинг фикрига кўра, келажакда америкаликларнинг Афғонистондаги ҳаракатлари туфайли қон тўкилади.


1. Наманганда “ICTExpo – 2016” ахборот-коммуникация технологиялари миллий кўргазмаси бўлиб ўтди\n2. Мода ҳафталиги бошланди\n3. Ёш дизайнер Синдор Тошкенбоев совриндор бўлди\n4. Vakkoni кийимлари "Made in Namangan" ёрлиғи билан дунё бозорларида!\n5. Наманганда «Адиблар хиёбони» барпо этилмоқда\n6. Наманганда "Экологик шанбалик ҳафталиги" қизғин давом этмоқда\nЎтаётган ҳар бир кун барчамизни энг улуғ, энг азиз байрам, истиқлолимизнинг қутлуғ йигирма олти йиллигига тобора яқинлаштирмоқда. Бугун вилоят марказидан тортиб, энг олис ҳудудларда байрамга қизғин ҳозирлик кўрилмоқда. Айниқса, худудларни ободонлаштириш, атроф-муҳит тозалагини сақлаш мақсадида кенг кўламли чора-тадбирлар олиб бориляпти. Юртимизда байрамга муносиб тайёргарлик кўриш борасида умумхалқ хайрия хашари ўтказиш анъана тусини олган.\n7. Наманганда Машрабхонлик: "Адиблар хиёбони" очилди


"Барселона" сафарда "Реал Сосьедад" дарвозасига 6 та гол урди. Мессидан дубль (видео)\n22 март, 2021, 07:37\nТеглар:Реал Сосьедад | Барселона\nКаталонияликларнинг мутлақ ғалабаси.\nИспания Ла Лигасининг 28-турида “Барселона” сафарда “Реал Сосьедад”га қарши баҳс олиб борди.\nЎйин голларга бой бўлди ва якунда 1:6 ҳисобида каталонияликларнинг қўли баланд келди. “Барселона” сафида голларни Антуан Гризманн (37'), Сержиньо Дест (43', 53'), Лионель Месси (56', 89') ва Усмон Дембеле (71') киритган бўлса, “Реал Сосьедад”нинг ягона жавоб голига Андер Барренечеа (77') муаллифлик қилди.\nЛалигада хамма клублар Реал Мадридан бошқаси реалга атайлаб қолиб ютқазиб берайоткандек туюляти. Псж блан ўйини қарангу ички чемпионатини ўйинларини қаранг бир қараганда Реал Мадрид Аталантадан ўтаолмайдигон туйилоди ўтиб кетди. Энди Леворпулдан ўтса балки ўзига ишонч ортиб яна ЧЕМПИОН бўлармикан қолган рақибларниям ютиб\nХеч бири курсатмаяпти\nМарказий учрашув учун "Барселона" қайдномаси эълон қилинди (фото)


Qalampir.uz | Серж Гнабри фаолиятини А Серияда давом эттириши мумкин\nСерж Гнабри фаолиятини А Серияда давом эттириши мумкин\nСпорт\t27 Март 16:18 958\nМилан вакиллари “Бавария” ҳужумчиси Серж Гнабрининг ўйинларини кузатиб бормоқда. Football.ua манбаси хабарига кўра, Германия терма жамоасининг Голландияга қарши кечган ўйинида “россонерилар” скаути майдонда бўлган. Хабарингиз бор, ушбу ўйинда немислар 3:2 ҳисобида ғалаба қозонган ва голларнинг бирига Гнабри муаллифлик қилган эди.\n“Милан” 23 ёшли футболчи учун камида 50 млн. евро тўлаши керак бўлади. Гнабри жорий мавсум Мюнхен клуби сафида 31та ўйин ўтказиб, 9та гол урди ва 7та голли пас берди.\nМаълумот учун, март ойи бошларида “Бавария” клуби Гнабри билан 2023 йилнинг ёзига қадар шартнома имзолаган эди.\nБавария Милан Серж Гнабри\nЯна бир жаҳон юлдузи Осиёда ўйнаши мумкин Бугун ЕЧЛда финалга тенг баҳс “Бавария” Моуриньони таклиф этмоқчи “Бавария” Сане учун қанча таклиф қилаётгани маълум бўлди Коутиньо “Бавария”га ўтди “Бавария” дурангга эришди\n19 Август 11:20 8051


Шифокор косметикага ҳаддан ташқари қизиқиш нимага олиб келиши мумкинлигини айтди\nКосметика, ҳатто энг яхшиси ҳам, ҳаддан ташқари ишлатилса терига зарар етказиши мумкин - косметолог Алексей Едемский.\nКосметика, ҳатто энг яхшиси ҳам, ҳаддан ташқари ишлатилса терига зарар етказиши мумкин. Дерматовенереолог-шифокор, косметолог Алексей Едемский Sputnik радиосига берган интервьюсида тери нима сабабдан интолерант (чидамсиз-таҳр.) бўлиб қолишини ва унинг олдини олиш имкони бор-йўқлигини тушунтириб берди.\nБугунги кунда пардоз косметикаси ва терини парваришлаш воситалари жуда катта миқдорда мавжуд. Ҳаммасини бўлмаса ҳам, катта қисмини синаб кўриш нияти йўқ эмас. Аммо буни амалга оширишга керак эмас, чунки оқибатлари жуда жиддий бўлиши мумкин. Замонавий ўспирин қизлар косметикадан 12-13 ёшдан фойдаланишни бошлайдилар. Енгил бўянади-да, сўнгра юзни фаол равишда тозалайди. Sputnik радиосига берган интервьюсида дерматовенеролог-шифокор, косметолог Алексей Едемский терига нисбатан доимий бу каби агрессив муносабат охир-оқибат уни интолерант бўлиб қолишини тушунтириб берди.\n"Терига қўлланиладиган косметика воситаларнинг бу каби кўплиги интолерантликнинг пайдо бўлишига олиб келади: терининг косметикага нисбатан чидамлилиги йўқолади, унга тоқат қила олмай қолади ва одам фойдаланадиган ҳар қандай косметик воситага реакция бера бошлайди. Ҳатто терини шунчаки тозалашга ҳам. Бу жиддий ҳолат доимий қизариш, қичишиш, турли хил тошмалар билан ифодаланади", - деди Алексей Едемский.\nИнтолерантлик билан курашиш жуда қийин. Ҳатто косметикадан бутунлай воз кечиш ҳам терини безовта қилувчи моддалар билан алоқа қилмаслигини кафолатламайди. Кўп ҳолларда, фақат баъзи аломатларни енгиллаштиришга эришиш мумкин.\n"Замонавий одам кун давомида баъзи косметика воситалари билан алоқа қилмаслигининг иложи йўқ. Бундан ташқари, косметик воситалари таркибидаги кўплаб моддалар уй кимёвий воситалари билан боғлиқ. Шунга кўра, одам оддий уй кимёвий моддалари билан алоқа қилиб, шу тарзда кўп йиллар давомида терининг, организмнинг баъзи компонентларга юқори сезгирлигини сақлаб қолади. Кўпинча мутахассислар одамларга фақат симптоматик ёрдам кўрсата олишади", - деди дерматовенеролог-шифокор, косметолог Алексей Едемский.


НОЯБРЬ ОЙИДАЁҚ ГАЗЕТАЛАРИМИЗГА ЙИЛЛИК ОБУНА БЎЛИШГА КЕЛИШИБ ОЛИНДИ - Ўзбекистон овози газетаси\nГазетамизнинг шу йил 13 сентябрь сонида «Сурхондарёлик партиядошларимиз, депутатлар газета ўқимайдими?» сарлавҳали танқидий мақола эълон қилинганди. Унда 2018 йилги обунани ташкил қилиш борасида вилоятда қатор камчиликларга йўл қўйилгани, хусусан, партиядошларимиз ва маҳаллий Кенгашлар депутатларининг «Ўзбекистон овози» ва «Голос Узбекистана» газеталарига йиллик обуна бўлмагани ҳақида сўз юритилганди.\nЖорий йилнинг 14 сентябрь куни Термиз шаҳрида маҳаллий кенгашлар раислари иштирокида Ўзбекистон ХДП Сурхондарё вилоят кенгаши ижроия қўмитасининг навбатдаги йиғилиши ўтказилди ва унда ушбу масала атрофлича муҳокама қилинди.\n— Ютуқлар билан бир қаторда камчиликларимиз ҳам оз эмаслигини тан олишимиз керак, — деди Ўзбекистон ХДП Сурхондарё вилоят кенгаши раиси, халқ депутатлари вилоят Кенгашидаги Ўзбекистон ХДП гуруҳи аъзоси Мавжуда Ҳасанова. — Ўтган йили халқ депутатлари вилоят, 13 туман ва бир шаҳар Кенгашлари мутасаддилари томонидан партиямиз нашрларига икки нусхадан йиллик обуна расмийлаштирилгани қувонарли. Аммо халқ депутатлари вилоят Кенгашидаги 18 нафар депутатнинг 12, туман ва шаҳар Кенгашларидаги 125 депутатдан 66 нафари «Голос Узбекистана»га, икки нафар депутат «Ўзбекистон овози» газетасига обуна бўлмаганини қандай баҳолаш мумкин? Шеробод, Сариосиё, Музработ, Қизириқ туманларида «Ўзбекистон овози» газетаси режаси 10-19, Ангор, Олтинсой ва Термиз туманларида 30-32 фоизга бажарилган.\nМавжуд 670 га яқин бошланғич партия ташкилотида обуна деярли уюштирилмаган. Бошланғич ташкилотлар етакчилари партия нашрларини ўқимаса, илғор тажрибаларни ўрганиб бормаса, улардан нимани кутиш мумкин?\nТадбир давомида Ўзбекистон ХДП Шеробод, Сариосиё, Музработ ва Қизириқ туманлари кенгашлари раисларига обуна масаласига жиддий ёндашиш, кўрсатма ва тавсияларни ўз вақтида бажариш вазифаси юклатилди.\nТанқидий-таҳлилий руҳда ўтган йиғилиш якунида сурхондарёлик партиядошларимиз ва депутатлар ноябрь ойида партиямиз нашрлари обуна режасини бажаришга келишиб олинди.\n— Ҳақиқатан ҳам мақолада долзарб масала хусусида фикр билдирилган, — дейди Ўзбекистон ХДП Музработ туман кенгаши раиси Панжи Норматов. — Электоратимиз вакиллари манфаатларини ҳимоя қилиш ва турмуш даражасини яхшилаш борасида олиб борилаётган чора-тадбирларнинг ёритилиши ва аҳолини бундан хабардор қилишда партиямиз нашрларининг аҳамияти катта. Аммо ўтган йилда «Ўзбекистон овози» бор-йўғи 17 фоизга, «Голос Узбекистана» газетаси эса 29 фоизга уддаланди, холос.\nТанқидий мақола ва Термиз шаҳрида ўтказилган йиғилишдан кейин депутатлар, фаоллар ҳамда бошланғич партия ташкилотлари етакчилари иштирокида давра суҳбати ташкил қилинди. Унда йўл қўйилган камчилик ва бой берилган имкониятлар алоҳида таъкидланган ҳолда келгуси йил учун «Ўзбекистон овози»га 42, «Голос Узбекистана» газетасига эса 20 нусхада йиллик обуна ташкил қилишга келишиб олдик.\nВилоятнинг барча туманларида ҳам обуна режасини ноябрь ойи охиригача бажаришга ҳаракат қилинмоқда.


00:00 / 09.05.2009 | eski savollar | 4091\nАссалому Алайкум! Сочим хаддан зиёд тукилмокда... Хозирги куп кисм дори дармонлар химик усулда фоизи кам булган табиий махсулотларсиз тайёрланади, бундай дорилар инсонда бошка касаллик келиб чикишига сабаб булиши мумкин.Пайгамбаримиз С.А.В. хар йуналишда етук инсон (идеал) булганлар...Савол: Пайгамбаримиз С.А.В. сочга нисбатан кандай чораларни куллаганлар, шу мавзуда имкон кадар батафсил маълумот беришингизни сурайман!\nСОЧ ВА УНИНГ ПАРВАРИШИ ҲАҚИДААнас розияллоҳу анҳудан ривоят қилинади:«Набий соллаллоҳу алайҳи васалламнинг сочлари икки елкаларига уриб турар эди».Бешовларидан фақат Термизий ривоят қилмаган.Яна ўша кишидан ривоят қилинади:«У зот соллаллоҳу алайҳи васалламнинг сочлари қулоқларининг юмшоқ жойларигача эди».Абу Довуд ва Насаий ривоят қилган.Ушбу икки ривоятни қўшиб хулоса чиқарадиган бўлсак, Пайғамбар соллаллоҳу алайҳи васалламнинг муборак сочлари қисқа бўлган пайтда қулоқларининг юмшоқ жойига баробар бўлган. Ўсгада эса, икки елкаларига уриб турадиган бўлган. Ўша ҳолатга етганда қулоқларининг юмшоқ жойига баробар қилиб қисқартиб олганлар.Ибн Аббос розияллоҳу анҳудан ривоят қилинади:«Набий соллаллоҳу алайҳи васаллам ўзларига амр қилинмаган нарсада аҳли китобларга мувофиқ иш қилишни яхши кўрар эдилар. Аҳли китоблар сочларини тушириб юришар эдилар. Мушриклар эса бошларидан фарқ очар эдилар. Бас, Набий соллаллоҳу алайҳи васаллам пешона сочларини тушириб юрдилар. Сўнгра, кейинроқ фарқ очдилар».Бешовлари ривоят қилган.Ўша пайтда Пайғамбар соллаллоҳу алайҳи васаллам бошлиқ мусулмонлар бутпараст мушриклар ва аввал самовий китобга эга бўлган яҳудий ва носронийлар билан алоқада бўлар эдилар. Баъзи ишларда мазкур икки томондан бирини танлаш зарурати туғилиб қолар эди. Шунда мусулмонлар доимо аҳли китоблар томонини олар эдилар. Мисол учун Рум ва Форс давлатлари уруш қилсалар, аҳли китоб бўлгани учун мусулмонлар румликларнинг тарафини олар эдилар. Чунки Ислом ҳам ўша аҳли китоблар ишининг охирги ва мукаммал нуқтаси эди. Ўша вақтдаги аҳли китоблар динлари ва илоҳий китобларини бузган бўлсалар ҳам, мусулмонларга мушриклардан кўра яқинроқ эдилар. Шунинг учун ҳам,«Набий соллаллоҳу алайҳи васаллам ўзларига амр қилинмаган нарсада аҳли китобларга мувофиқ иш қилишни яхши кўрар эдилар».Албатта, Аллоҳдан амр келган ишларда бошқаларнинг қилмишига ҳеч қандай эътибор йўқ. Аммо баъзи ишларда Аллоҳнинг амри йўқ бўлса, худди ўша ишни мушриклар бир хил, аҳли китоблар бошқа хил қиладиган бўлсалар, Пайғамбар соллаллоҳу алайҳи васаллам аҳли китобларнинг услубини танлар эдилар. Жумладан, сочни тарашда,«Аҳли китоблар сочларини тушириб юришар эдилар».Яъни, аҳли китоблар пешоналаридан фарқ очмай сочларини олдинга тушириб юрар эдилар.«Мушриклар эса бошларидан фарқ очар эдилар».Яъни, пешонадан фарқ очиб сочни икки ён томонга тараш мурикларнинг иши эди. Бу масалада Пайғамбар соллаллоҳу алайҳи васалламга амр ҳам келмаган эди.«Бас, Набий соллаллоҳу алайҳи васаллам пешона сочларини тушириб юрдилар».Бу билан аҳли китобларга мувофиқ иш тутиб, мушрикларга хилоф қилдилар. Вақти соати етиб У зотга Аллоҳ таолонинг амри келганда эса,«Сўнгра, кейинроқ фарқ очдилар».Оиша онамиз розияллоҳу анҳодан Пайғамбар соллаллоҳу алайҳи васалламнинг сочларини ювиб, сўнг фарқ очиб тараб қўйишлари ҳақида бир неча ривоятлар келган.Оиша розияллоҳу анҳодан ривоят қилинади:«Набий соллаллоҳу алайҳи васаллам ўз ишларининг барчасида имкони борича ўнгдан бошлашни яхши кўрар эдилар; Таҳоратларида ҳам, соч парваришларида ҳам, оёқ кийими кийишларида ҳам ва мисвок қилишларида ҳам».Бешовлари ривоят қилган.Бу маънодаги ҳадиси шарифлар олдин ҳам ўрганилган. Мусулмон маданияти таълимоти бунга ўхшаш нарсаларнинг барчасида ўнг томонни афзал кўради. Ушбу ривоятда «соч парваришларида ҳам» деган гап борлиги учун ушбу жойда келтирилмоқда.Ушбу ҳадиси шарифга амал қилишимиз лозимлигини айтиб ўтиришнинг ҳожати ҳам бўлмаса керак.Абдуллоҳ Ибн Муғаффал розияллоҳу анҳудан ривоят қилинади:«Набий соллаллоҳу алайҳи васаллам бевақт соч парваришидан қайтарганлар».Сунан эгалари ривоят қилган.Баъзи кишилар бўлган бўлмаганга вақтларини соч тараш билан ўтказишни одат қилаганлар. Пайғамбар соллаллоҳу алайҳи васаллам ўшандоқ нарсадан қайтарган эканлар. Ўз вақтида сочни қараб, тартибга солиб олган етарли. Беҳуда ишга вақтни кетказмай фойдали иш билан машғул бўлиш керак.Ибн Умар розияллоҳу анҳудан ривоят қилинади:«Набий соллаллоҳу алайҳи васаллам қазаъдан қайтарганлар», деди у киши.«Қазаъ нима?» дейилди Ибн Умарга.«Боланинг сочининг баъзисини қириб, баъзисини қолдириш», деди у киши».Бешовларидан фақат Термизий ривоят қилмаган.Яна ўша кишидан ривоят қилинади:«Набий соллаллоҳу алайҳи васаллам бир боланинг сочининг баъзисини қирилиб, баъзисини қолдирилганини кўрдилар. Бас, Набий соллаллоҳу алайҳи васаллам уларни наҳий қилдилар ва:«Ҳаммасини қиринглар ёки ҳаммасини қолдиринглар», дедилар».Абу Довуд ва Насаийривоят қилган.Ўша пайтда жоҳилият жамиятининг бидъат хурофотларининг сон-саноғи йўқ бўлганини яхши биламиз. Ана ўша номаъқулликлар ҳатто ёш болаларнинг сочини олдириш борасида ҳам бор эканлиги ушбу ривоятлардан билинмоқда. Агар ўхшатиш мумкин бўлса, авваллари бизда ҳам ёш болаларга кокил қўйиш одати бор эди. Сочни олиб келиб, маълум жойни ташлаб кетилади. Бир неча бор олинмагандан сўнг ўша жойдаги соч ўсиб кетади. Кўпроқ кокилни бирор мозорга атаб қўйилади. Бирор сўйиш олиб бориб ўша мозорда бирор таом пишириб улашилгандан сўнг кокилни олар эдилар. Ана ўшанга ўхшаш бидъат қадимги мушрикларда ҳам бўлган экан. Пайғамбар соллаллоҳу алайҳи васаллам ўшандан наҳий қилмоқдалар.Ушбу ривоятдан эркакларнинг сочини тагидан қиртишлаб олдириб юришлари жоиз экани чиқади.Аммо аёлларга бу ишни қилишга рухсат йўқ.Имом Насаий ривоят қилган ҳадиси шарифда:«Набий соллаллоҳу алайҳи васаллам аёл киши сочини қирдиришидан наҳий қилдилар», дейилган.СОЧ БЎЯШАбу Ҳурайра розияллоҳу анҳудан ривоят қилинади:«Набий соллаллоҳу алайҳи васаллам:«Албатта, яҳудий ва насоролар бўямайдилар. Бас уларга хилоф қилингиз», дедилар».Бешовлари ривоят қилган.Яъни, яҳудий ва насоролар соч-соқолларининг оқ тушган толаларини рангини бошқа рангга бўямайдилар. Сизлар, эй умматим, уларга хилоф қилиб соч-соқолларингизнинг оқарган толаларини бошқа рангга бўянг, деганлари. Қайси рангга бўяшга рухсат йўқлиги келаси ҳадиси шарифда баён қилинади.Абу Қуҳофа розияллоҳу анҳуни Макка фатҳи куни олиб келинди. Унинг соч-соқоли худди сағомадек оппоқ эди. Бас, Расулуллоҳ соллаллоҳу алайҳи васаллам:«Буни бирор нарса ила ўзгартинглар. Қорадан четланинглар», дедилар».Муслим ва Абу Довуд ривоят қилган.«Абу Қуҳофа розияллоҳу анҳу» ҳазрати Абу Бакр Сиддиқнинг оталари. У киши мўмин-мусулмон бўлишларига қарамай ўта қариликлари ва кўзлари кўрмаслиги сабабидан ҳижрат қила олмай Маккаи Мукаррамада қолиб кетган эдилар. Маккаи Мукаррама фатҳ этилган куни Абу Қуҳофа розияллоҳу анҳуни Пайғамбар соллаллоҳу алайҳи васалламнинг ҳузурларига зиёратга кўтариб олиб келишган. Шунинг учун ҳам ушбу ривоятда:«Абу Қуҳофа розияллоҳу анҳуни Макка фатҳи куни олиб келинди», дейилмоқда.«Унинг соч-соқоли худди сағомадек оппоқ эди».«Сағома» гули ҳам, меваси ҳам оппоқ бўладиган ўсимлик. Бас, Расулуллоҳ соллаллоҳу алайҳи васаллам:«Буни бирор нарса ила ўзгартинглар. Қорадан четланинглар», дедилар».Аслида кўпинча соч-соқолнинг оқини ҳинно билан ўзгартирилади. Шунинг учун соч бўяш ўрнига соч ҳиннолаш ҳам дейилади. Лекин ҳиннодан бошқа нарса билан бўлса ҳам жоиз. Фақат қора ранг бўлмаса бўлгани.Анас розияллоҳу анҳудан:«Набий соллаллоҳу алайҳи васаллам бўяганмилар?» деб сўралди.«У зот озгинагина оқликка етганлар, холос», деди у. Бошқа бир ривоятда:«Албатта, у зот бўямаганлар. Агар хоҳласам, соқолларидаги оқ толаларни санай олардим», дейилган.Икки шайх ва Насаий ривоят қилган.Насаийнинг лафзида:«У зот бўямаганлар. Фақатгина анфақада бир оз, икки яноқда бир оз ва бошда бир оз яккам-дуккам оқлик бор эди», дейилган.«Анфақа» - пастки лабнинг остида, ўртада, жағнинг устида ўсиб турадиган толалар.Ривоятлардан кўриниб турибдики, Пайғамбар соллаллоҳу алайҳи васалламнинг соч-соқоллари сезиларли оқармаган ҳолларида вафот этган эканлар. Олтмиш уч ёшларида бу ҳолда бўлишлари ҳам ҳозирги шароитга солиштирадиган бўлсак, нодир ҳисобланади. Эҳтимол ўша давр учун ҳам нодир бўлгандир. Чунки баъзи ривоятларда зикр қилинишича ҳазрати Абу бакр ва ҳазрати Умар розияллоҳу анҳумолар иккилари ҳам «хизоб»-соч бўяш иши қилган эканлар.Ибн Умар розияллоҳу анҳу айтадилар:«Набий соллаллоҳу алайҳи васаллам туки йўқ кавшни кияр ва соқолларини варас ҳамда заъфарон ила сарғайтирар эдилар. Ибн Умар ҳам шундоқ қилар эди».Абу Довуд, Бухорий ва Насаий ривоят қилган.«Варас» Яманда ўсадиган сариқ гулли ўсимлик. У билан бўялган нарса қизғиш тус олади.Бу ривоят олдингисига зид маънони келтирмоқда. Уламоларимиз ривоятларни яхшилаб ўрганиб чиққанларидан кейин, Анас розияллоҳу анҳу ушбу, кейинги ривоятда зикр қилинган ишдан бехабар қолганлар, шунинг учун ўзларининг билганларини ривоят қилганлар, дейишган.Абу Римса розияллоҳу анҳу айтадилар:«Набий соллаллоҳу алайҳи васалламнинг ҳузурларига отам билан келдим. У зот соқолларини ҳинно билан бўяб олган эдилар».Мана шу иш машҳур ва кенг тарқалган. Ҳозирда ҳам кўпчилик соқолини ҳиннолайди. Кўпчилик мусулмон халқларда соқолни бўяш истилоҳи йўқ, балки соқолни ҳиннолаш истилоҳи машҳур.Абу Зарр розияллоҳу анҳудан ривоят қилинади:«Набий соллаллоҳу алайҳи васаллам:«Ушбу оқликни ўзгартириш учун энг яхши нарса ҳинно ва катамдир», дедилар».Иккисини Сунан эгалари ривоят қилган.«Катам» Яманда ўсадиган ўсимлик бўлиб, бўялганда қора ранг беради. Уни ҳинно билан аралаштириб бўялганда эса, қизғиш қорамтир ранг ҳосил бўлади.Ибн Аббос розияллоҳу анҳудан ривоят қилинади:«Набий соллаллоҳу алайҳи васаллам:«Охири замонда соч-соқолини кабутарнинг жиғилдонига ўхшатиб қорага бўяйдиган қавмлар бўлур. Улар жаннатнинг ҳидини ҳам ҳидламаслар», дедилар».Абу Довуд ва Насаий ривоят қилган.Ушбу ривоятдаги «кабутарнинг жиғилдонига ўхшатиб» деган маънони, дейдилар уламоларимиз, икки хил тушуниш мумкин.Биринчиси охири замонда бир қавмлар чиқадики улар соқолни фақат жағларига худди кабутарнинг жиғилдонига ўхшатиб қўядилар. Бунда суннатга хилоф қилиб фақат ияккагина соқол қўйиш ҳам қораланган бўлади.Иккинчиси охири замонда бир қавмлар чиқадики улар соқолни худди кабутарнинг жиғилдонига ўхшатиб қорага бўяб юрадилар.Демак, икки мазкур иш ҳам яхши эмас экан. Уламоларимиз соч-соқолни қорага бўяш ҳақидаги барча далилларни чуқур таҳлил қилиб чиққанларидан кейин, соч-соқолни қорага бўяш макруҳ, деган қарорга келишган.Оиша розияллоҳу анҳодан ҳинно ила бўяш ҳақида сўралди. У киши:«Ҳечқиси йўқ. Лекин мен ёқтирмайман. Чунки ҳабибим соллаллоҳу алайҳи васаллам унинг ҳидини ёқтирмас эдилар», дедилар».Шарҳ: Соқолга тегишли маълумотларни аввал келтирдик. Энди уламоларимиз соч ҳақидаги ҳужжат ва далилларни жамлаб таҳлил қилиб чиқиб тартибга солган ҳукмлардан баъзиларини зикр қиламиз;1. Инсоннинг сочи ўзида турганидан ҳам, олинганидан кейин ҳам покдир.2. Инсоннинг сочини сотиб ёки бирор нарса учун ундан фойдаланиб бўлмайди.3. Вафот этган одамнинг сочини олиб бўлмайди.4. Киши ўз сочини яхшилаб парваришлаб юриши лозим.5. Сочни ўстириб ёки ҳаммасини олдириб юриш жоиз.6. Кокил қўйиш жоиз эмас.7. Соч қўйган одамлар уни икром қилишлари лозим. Ювиб, тараб, мойлаб юриш билан.8. Сочнинг оқини юлиш макруҳ.9. Сочни қоп – қора рангдан бошқа рангга бўяш жоиз.10. Улама соч қилиш ҳаром.


Ҳомиладорликнинг сўнги даври | DNK.UZ | Гинекология\n1 Оналик бахти остонасидасиз…\n2 Назоратга олинг!\n3 Нималар қилинади?\n4 Бефарқ бўлманг!\nОналик бахти остонасидасиз…\nҲомиладорликнинг 28 ҳафтасига қадар юрагингиз остида пайдо бўлган янги ҳаётни “ҳомила” деб аташган бўлса, энди у бола мақомини олади. Бачадон ҳажми катталаша бошлайди, бола ҳам тиним билмай ўсади. Ётганингизда ёки ўтирганингизда нафас қисиши каби ноқулайликлар табиий саналади. Бачадон катталашгани ҳисобига ошқозон ҳажми кичрайгани боис кам-камдан тез-тез овқатланинг. Бир сутка давомида бачадонда тахминан 10 мартагача қисқаришлар кузатилиши мумкин, бу организм туғруқ жараёнига тайёрланаётганидан дарак беради. Туғруқ кунидан икки ҳафта илгари боланинг боши кичик тос қисмига жойлашади, шу сабабли қорин ҳам пастга тушгандек кўринади. Бу эса ўз навбатида, аёлнинг кичик ҳожатга чиқиш эҳтиёжини оширади.\nҲомиладорликнинг сўнгги уч ойлигида бўлажак она ўз вазнини қатъий назоратга олиши даркор. Кун давомида ҳомиладор аёл 50 гр., ҳафтасига тахминан 300 гр. вазн йиғиши нормал саналади. Суткасига 1,5 литрдан кўп суюқлик ичмаслик (шўрва, чой, сут ва мевалар ҳам шу ҳисобга киради) тавсия этилади. Шўр, дудланган, қовурилган маҳсулотларни бутунлай чекланг. Шунингдек, ичган суюқлигингиз миқдорига тенг равишда пешоб ажралаяптими, йўқми уни ҳам кузатиш ёдингиздан чиқмасин. Пешобнинг миқдори кам бўлса, албатта, шифокорга учрашинг.\nБўлажак она ишласа, оилавий поликлиникаси томонидан ҳомиладорлигининг\n30-ҳафтасида туғруққача таътилга йўлланма тақдим этилади. Бу йўлланмага асосан, ҳомиладор аёлга ишхонасидан кўзи ёригунга қадар 70 календарь куни ҳамда туғруқдан сўнг 56 календарь куни (туғиш жараёни қийин кечган ёки икки ва ундан ортиқ бола туғилган ҳолларда 70 календарь кун) муддати билан ҳомиладорлик ва туғруқ таътиллари берилади. Шунингдек, гинеколог шифокор аёлга алмашинув варақасини беради, унга аёлнинг бошдан кечирган хасталиклари, ҳомиладорлик ва унинг қандай ўтгани, таҳлиллар ҳақида маълумотлар киритилади.\nO‘QING: Ҳомиладорликнинг 31 ҳафтаси\nОёқ, қўл, қорин ва юздаги шишлар — танада ортиқча суюқлик йиғилиб қолганидан дарак. Агар вақтида шифокор кўригидан ўтилмаса, асоратлари оғир бўлиши мумкин. Натижада, пешобдан оқсил ажралиши, қон босимининг ошиши каби нохуш ҳолатлар вужудга келиши эҳтимоли бор.\nҚонли ажралмалар — йўлдошнинг кўчганда ёки муддатидан аввалги туғруқда кузатилади. Бу ҳолатда “Тез ёрдам” чақиринг.\nҚориндаги оғриқ — қулай ҳолатда ётинг, тинчланинг. Агар оғриқ 2-3 дақиқадан сўнг ўтиб кетса, бу ёлғон дард бўлади. Аксинча, оғриқ зўрайса, шифокор ҳузурига боринг.\nБола қимирламай қўйса — гинеколог кўригидан ўтинг, УТТ қилдиринг.\nОёқ оғриса, вена томирлари шишса — бу вена қон томирларининг кенгайиши ҳисобига бўлади. Айни ҳолатда камроқ юриш, ёнбошлаб ётиш, кунига икки марта оёқларни танадан юқори қўйиб ётиш тавсия этилади.\nЭксперт: Зумрад СОБИРОВА, гинеколог.\nГинекология » Ҳомиладорликнинг сўнги даври


“Ўзбекнефтгаз”: “Кўкдумалоқ” газни комплекс тайёрлаш қурилмасида кунлик газ ва конденсат ажратиб олиш ҳажми қисқаришининг олди олинди (Фото) — Teletype\n“Ўзбекнефтгаз”: “Кўкдумалоқ” газни комплекс тайёрлаш қурилмасида кунлик газ ва конденсат ажратиб олиш ҳажми қисқаришининг олди олинди (Фото)\n“Ўзбекнефтгаз” АЖ “Муборак” нефть ва газ қазиб чиқариш бошқармасига қарашли “Кўкдумалоқ” газни комплекс тайёрлаш қурилмасидаги таъмирталаб турбодетандер агрегатига қўшимча моноблокли агрегат монтаж қилинди.\nҚурилмадаги 2006 йилда ўрнатилган турбодетандер агрегати узоқ йиллардан буён ишлатилиб келинаётганлиги сабаб, таъмирталаб аҳволга келиб қолган эди. Унинг тўхтаб қолиши эса кунлик газ ва конденсат ажратиб олиш ҳажмининг қисқаришига сабаб бўлади.\nМуаммони бартараф этиш учун малакали мутахассислар унга қўшимча тарзда моноблокли агрегатни монтаж қилишди. Бошқармага қарашли “Кўлтак” конида қатлам босими тушиши эвазига, ҳозирги кунда ишлаб чиқаришда ишлатилмай келинаётган МТДА-4,9-6,8-МП-У1 моноблокли турбодетандер агрегатидан фойдаланилди.\nНатижада, эскирган ва таъмирлашда кўп харажат талаб этадиган турбодетандер агрегати (ТДА) ўрнига моноблокли турбодетандер агрегати ўрнатилди.\nКонструкторлик ҳужжатлар асосида созлаш ишларидан сўнг, агрегат роторига нормал левитация (муаллақ ҳолат) берилиб, муваффақиятли ишга қўшилди ва кунлик 9 тонна газ конденсати ажратиб олиш ҳажми қисқаришининг олди олинди.\nБундан ташқари, агрегатни таъмирлаш учун зарур импорт эҳтиёт қисмларига ва чет эл мутахассисларини (Франция ва Украина давлатлари) жалб қилишга кетадиган сарф-харажатлар тежаб қолинди.\nМаълумот учун: “Кўкдумалоқ” газни комплекс тайёрлаш қурилмаси Қашқадарё вилояти Миришкор тумани ҳудудида жойлашган бўлиб, 1995–2002 йилларда қуриб битказилган. Ушбу қурилма йилига 7,59 млрд. куб метр табиий газни қайта тайёрлаш қувватига эга.\nAugust 3, 2020, 12:12


Kutubxona - Gʻaffor Hotamov. Ota (hikoya) / Kiril\nSiz shu sahifadasiz: Gʻaffor Hotamov. Ota (hikoya) / Kiril\nМуаллиф Ғаффор Ҳотамов\nАсар номи Ота (ҳикоя)\n- Ғаффор Ҳотамов\nАслида мен моддиюнчиман. Аллоҳ таолога шак келтирган жойим йўқ, аммо... Биласизми, эсимни танигач, кечган умрим Русияда ўтган. Шу бепоён мамлакатда аввал номзодлик, кейин докторлик ишимни ҳимоя қилдим. Илмий раҳбарим кўп маърифатли олим эди, қатағон зулмининг борки ситамини бошидан кечирган, бу ҳам етмагандай аксилирсиятчи Литсенкога қарши чиққан ва яна қамалган, хуллас, турма иккинчи уйига айланган...\nКўргуликлар кўнглига ғубор солмаган шу кишининг ҳасратларини тинглаб ўтириб, гоҳо «Eй, қодир эгам, агар сен бор бўлсанг, бир девонаи машрабнинг бошига шунча кулфат солармидинг?!», деган пайтларим бўлган. Аммо бу — бошқа масала. Ўша куни — сизга қандай тушунтирсам экан — бир ҳужжат тўғрилаш керак эди, кун бўйи бўзчининг мокисидай идорама-идора югуриб, силлам қуриб уйга қайтдим. Кўнглим ғаш, ҳам бунинг устига ёмғир севалаб ўтган бўлса-да, ҳаво тунд, иркит булутлар қалашиб ётар, хуллас, юракни эзиб юборадиган қандайдир аламангиз шом эди.\nБўғиқ овоз мени сескантириб юборди. Савилқолгур телефон шундоқ биқинимда турган экан, фарёд солган каби шундай зорландики...\n...Ваҳмидан юрагим увишиб кетди.\n— Ака, яхшимисиз? Уйдагилар тинчми? Янгам, сингиллар...\n— Тинчлик, тинчлик, — деди вазминлик билан чўзиб. — Шу-у... — яна унинг нафаси ичига тушиб кетди.\n— Тузук, тузук. Касалхонада. Шу-у...\n— Келинг, ака, сизга сездирмай қўя қолайлик, деган эдим, бўлмади. Етти кундан буён на кўзини очади, на туз тотади. Оғзига сув томизиб ўтирибмиз...\n— Ҳа. Шу...\nМана, отам — дунёга келишимга сабабчи бўлган, оқ ювиб, оқ тараган, папалаб ўстирган отам...\nТуйғуларнинг табиатига тушуниш қийин, гарчи волидаи муҳтараманг, падари бузрукворинг сени деб жонидан кечса-да, кўзлари йўлингда нигорон бўлса-да, фарзандингчалик жонинг ачишмайди уларга. Эҳтимол, ҳаётнинг абадийлигини таъминловчи синоат шундадир. Мана, отам, у ҳақда жиддийроқ ўйлаб кўрсин дебми, ҳаёт ниҳоят мени унга рўбарў қилди: у бир сиқимгина бўлиб шундоқ менинг қаршимда, тўшакда михланиб ётибди, лабларидан қон қочган, заъфарон юзларида оғриқ изими ёхуд бир нимадан норозиликми... тошдай қотган.\nМен энди эсимни таниган пайтларда у киши «Иж-юпитер» мототсиклини миниб, тонг бўзармай ишга кетар эди. Қай маҳал ишдан қайтишини билмасдик ҳам. Фақат бозор кунларигина токларнинг тагини юмшатаётганида, беда ғарамлаётганида кўриб қолар эдик. Кейин — мен пича улғайгач, ширин уйқумни бузиб салқин саҳарда уйғотишлари ёдимда қолган. Ота-бола жунжикиб ётган далани кесиб ўтиб, тутзорга бориб ипак қурти учун барг кесар эдик. Мактабга жўнаш вақти бўлгунга қадар отам бир-икки тутни каллаклар, мен эса узун-узун шохларни олдимга ўнгариб, эшакда уйга ташир эдим. Эшакда мулгиб келар эканман, мактабга ўтиб кетаётган беғам, беташвиш болаларга шундай ҳавасим келар эдики, шундай ҳавасим келар эдики...\nҲаёт бир марта имкон берган менга, у ҳам бўлса— ўқиш. Шунда қандай бўлмасин, албатта, институтга кираман, тирикчилик ташвиши бош устингда тегирмон тошидай айланадиган бу муҳитдан ситилиб чиқиб кетаман, деб кўнглимга тукканман. Шаҳарга келгач, кириш имтиҳонларидан ўтдим, аммо мандатда илинишга кўзим етмади. Шунда бир имдод тилаб, отамга телеграмма жўнатдим. Ёдимда, ўшанда у биз ижарада турадиган хилват кулбани топиб келган, тағин сигирни сотиб, пулини белбоққа тутиб олибди. Эгасига топиб бераман шуни, нима бўлса ҳам сен ўқишга кир, деб роса сарсон бўлган. Ахийри, сўриб ташланган узумдай шалвираб қишлоққа қайтган. Ўшанда кузатиб қўяй деб вокзалга чиқиб борган эдим, отам шўрлик перронда турибди-ю, худди ҳозиргидек бир ҳовучгина бўлиб қолган, бир айб иш қилиб қўйган каби сира кўзимга қарай олмайди, ниҳоят, поезднинг жўнаши маълум қилинди, шунда у терс бурилиб нари кетди. Отамнинг бошқа бировлар каби уддабурон эмаслигидан ёзғириб турганимда ғижим дастрўмолини чиқариб, кўз ёшини артганини илғаб қолганман...\nКейин — номзодлик ишимни ҳимоя қилган куним гарчи қарзга ботиб бўлса-да, қўй етаклаб, икки яшик ичимлик олиб укам билан кириб келган: келин туширганида бўсағага довур сочқи сочиб борган... сўнг бор шаҳарга тушганида «даҳлизинг яланғоч экан-ку, болам», дея чиқиб, тўшанғич олиб келган, шулар бир-бир хаёлимдан кечди.\nМен эса у кишига ҳатто гугурт чўпи олиб беришга ҳам жазм қилмаганман, лоақал кўнгли учун...\nШу тобда дил-дилдан иқрор эдимки, гап пулда эмас. Шунча маърака-маврид ўтаяпти. Бизникида ўтмасдан қолмас. Худога шукр, бешта укам бор, улар бир томонини кўтаради, қариндош-уруғ, овул-ҳамсоя дегандай, аммо... нега биз бунчалар қунтсизмиз? Дийдамиз қотиб кетган? Нега?\nE, худо, нечун бандаларингни бунчалар турфа яратгансан? Дунёга келиб, шу одам нима ёруғлик кўрди ўзи? Бизнинг ташвишлардан ортиб, қишлоқдан икки қадам нарига чиқдими сира? Истироҳат қилдими, ахир? Боёқишнинг қўлини нега бунча калта яратдинг ва яна нега мени бу танг кўйибадга гирифтор этдинг? «Ахир, катта ўғлим шундай олим бўлса, бировдан кам жойи бўлмаса, мени — ўз отасини пойтахтга элтиб, дўхтирларга кўрсатмади-я, лоақал бир марта даволатмади-я!» деган армонда кетмайдими энди, эй, худо?!\nНоқулай аҳволда узоқ ётиб қолган кишидай имҳ-имҳлаб секин ўрнидан қўзғалди, «сиз қимир этманг, ота, мен ҳозир...» дея қилган илтижойимга ҳам қарамай тўшакдан турди-да, мени бағрига олди.\n— «Eй, қодир эгам, ўзингга шукр»— дея ҳамд айтар, кўз ёшларим юзимни куйдириб ювиб тушар эди.\n— Энди обкириб мени ётқиз, — деди, — чарчадим. Ўзинг қишлоққа бор, бир улов топ, кейин келиб мени бу ердан олиб кет. Дўхтирхонада нима бор, болам? Куним битган бўлса, уйимда — невараларимнинг олдида — одамга ўхшаб мунда-ай оёғимни узати-иб ўлай...\nЖуда ғалати ҳолатга тушиб қолган эдим. Бир дўстимнинг депутатликка номзоди қўйилганидаги можаролар хаёлимдан кечди, ўшанда у рост гап айтиб, ҳеч кимнинг ишончига кира олмаган, кейин қарсиллатиб катта-катта ваъдалар берган, «шунда одамларнинг ҳовлиқишини кўрсанг, — деган эди у. — Аслида уларга шу керак!» Отам-ку бўладиган гапни айтди, лекин мен шу тобда одамларнинг кўзича, «пойтахтга олиб кетаман!» деб анча-мунча тихирлик қилсам бўлар эди, аммо бунга журъат сезмадим...\n"http://www.kutubxona.com/wiki/index.php?title=Gʻaffor_Hotamov._Ota_(hikoya)_/_Kiril&oldid=13427" dan olindi


«Android» дастури сифатида «ниқобланган» вирус кенг...\n17.01.2018 19:13 0 567\n«Касперский Лабораторияси» хавфсизлик хизмати «Android» тизимидаги смартфонларни кузатишга мўлжалланган янги зарарли вирусни аниқлади, деб хабар берди «Hi-tech.mail.ru».\nКомпаниянинг маълум қилишича, зарарли вируснинг номи «Skygofree» (биринчи бор ушбу вирус аниқланган домен номи) бўлиб, одатда мобил қурилмалар учун сохта сайтлардан юкланувчи дастур сифатида «қиёфаланади».\nВирус «мобил интернет тезлигини оширишни» ваъда қилади, бироқ уни ўрнатганингиздан сўнг, сизга қуйидаги зарарларни етказа бошлайди:\nҚурилма турган жойни аниқлайди ва учинчи шахс сўровига асосан овоз ёзиб олади;\nWi-Fi тармоғига уланганида браузер тарихи ва киритилган пароллар каби маълумотларни тўплайди ва таҳлил қилади;\n«Accessibility Services» орқали «WhatsApp»даги ёзишмаларни ўқий олади;\nСмарфон ҳар сафар блокдан чиқарилганида фронтал камера орқали суратга олади;\nҚўнғироқлар, СМС-хабарлар, тақвимдаги қайдлар ва фойдаланувчининг бошқа маълумотларидан фойдалана олади.\nВирусдан сақланиш чоралари: «Android» амалий тизимининг сўнгги талқинлари «Skygofree» вирусининг ишига халақит беради ва ёвуз ниятли кимсалар смартфонингизни бошқаришига йўл қўймайди. Энг асосийси, таниш ва ишончли бўлмаган манбалардан мобил дастурларни кўчириб олишдан сақланиш керак.\nвирус смартфон Android Касперский\nТехнология 03/03, 09:53\nХитойда янги вирус тарқалди. У смартфон фойдаланувчиларининг сўзлашувларини ёзиб олишга қодир\nТехнология 21/12, 23:44


Юртимизда ноябрда қандай об-ҳаво кузатилади? — Sof.uz\nЮртимизда ноябрда қандай об-ҳаво кузатилади?\n2.11 15:43 950 Ўзбекистон\nДеярли бутун ўтган октябрь давомида Ўзбекистон ҳудудида об-ҳаво асосан қуруқ ва шамолсиз бўлди. Фақат айрим кунлардагина Фарғона водийси вилоятларида ва тоғли туманларда ёмғир ёғди. Баланд тоғли ҳудудларда қор ҳам ёғиб, бу йилги биринчи қор қоплами ҳосил бўлди, лекин у беқарор бўлиб, икки-уч кунда эриб кетди.\nҚуруқ октябрлар бизда тез-тез кузатилади, бироқ бу йилги октябрь экстремал қуруқ бўлди, мамлакатимизда бутун метеорологик кузатувлар даврида энг ёғингарчиликсиз октябрлардан бири бўлгани қайд этилди, дея хабар беради Ўзгидромет.\nНоябрь — кузнинг охирги ойи, ва у одатда, ҳароратнинг кескин ўзгаришлари билан ажралиб туради. Ноябрь ойининг ўртача ҳарорати октябрга нисбатан 5-7 даража пастдир. Бу ойда ёғингарчилик ҳам кўпроқ кузатилади, кўпроқ давом этиб, кучлироқ бўлади. Ноябрда ёмғирнинг қорга айланиш ҳолатлари такрорланиб туради. Тоғли туманларда айрим жойларда қор қоплами ҳосил бўлсада, кўпинча у беқарор бўлади.


Ўзбекистон Республикаси Конституцияси қабул қилинганига 20 йил тўлди. Унда инсон ҳуқуқлари, шаъни, қадр-қиммати олий қадрият деб белгилаб қўйилгани юртимизда амалга оширилаётган ислоҳотлар туфайли исботини топмоқда.\nЮртимиз аҳолисининг асосий қисмини мусулмонлар ташкил этади. Бошқа дин вакилларини камситмаган ҳолда Ислом динига эътибор берилиши халқимиз кўнглидаги ишдир.\nАждодларимиз меросини ўрганишга бағишланган халқаро анжуманлар ўтказилаётгани, диний-маърифий нашрлар чоп этилаётгани, ҳаж ва умра ибодатини тўла-тўкис адо этишга кўмаклашиш мақсадида қулайликлар берилаётгани бизни қувонтиради.\n“Виждон эркинлиги ва диний ташкилотлар тўғрисида”ги Қонунга асосан диний ташкилотларнинг бошқа ташкилотлар билан тенгҳуқуқлиги таъминланди. Ушбу қонуннинг 5-моддасида прозелитизм, миссионерлик ҳаракатлари тақиқланиши белгиланган.\nАфсус, қонунга зид ҳаракатларини турли йўллар ва усуллар билан амалга оширишга уринаётган бузғунчилар, миссионерлар ҳамон учраб турибди. Улар нопок мақсадларини ёшлар ўртасида, айниқса, диний маълумоти бўлмаган ёки ёт таъсирларга берилувчан айрим содда фуқаролар орасида ёйишга ҳаракат қилишади. Натижада айрим одамлар алданиб, моддий-маънавий қийинчиликлар баҳонасида фитначиларнинг тузоғига илиниб қоляпти. Шу муносабат билан барчани огоҳликка, ҳақ динимизни, миллий қадриятларимизни, бой тарихий меросимизни ҳимоя қилишга чорлаймиз.\nФитналарга бошловчи ҳар қандай ҳаракат ва ғояларга ҳаммамиз қарши туришимиз, мустақил диёримиз равнақини таъминлаш, халқимиз тинчлигини сақлашдек улуғ ишга холис ҳисса қўшмоғимиз керак.\nҚибрай тумани “Дўрмон” жоменинг имом-хатиби


Украина ТИВ: Россияни БМТда вето ҳуқуқидан маҳрум қилиш керак\n09:46 / 22.02.2017\nУкраина ташқи ишлар вазири Павел Климкин Россияга доир кескин баёнот билан чиқиш қилди. Унинг фикрича, РФни Украина шарқидаги вазиятга доир қарор қабул қилишда БМТ Хавфсизлик кенгашидаги ветодан маҳрум қилиши керак, деб хабар қилмоқда ТАСС агентлиги.\n«Биз вето ҳуқуқи суиистеъмолликларига чек қўйиш учун ХКни зудлик билан ислоҳ қилишимиз лозим. Хавфсизлик кенгаши қонли можароларга самарали таъсир кўрсата олиши керак. Бунда, унга можаро томонларидан бирида ХКнинг доимий аъзоси бўлиши салбий таъсир кўрсатмаслиги шарт», — деган Украина ТИВ раҳбари.\nКлимкиннинг сўзларига кўра, Москва Украина шарқидаги можарода Донбасс томонида бўлгани сабабли Россияни БМТ ХКдаги вето ҳуқуқидан маҳрум қилиш керак.\nУкраина вазирининг хотирлашича, БМТ Низомининг 27-моддаси учинчи хатбошисига кўра, «зиддият иштирокчиси бўлган томонлар ХК қарори қабул қилинишида овоз бермаслиги керак».\nКлимкиннинг қайд этишича, бу қоида «жиддий равишда бузилиб келинмоқда».\n2016 йил октябрь ойида Россия ва АҚШ БМТ ХКда веето ҳуқуқини чеклашга қарши чиққан эди.


Россиялик эксперт Ким Чен Иннинг ишлаётганлиги ҳақидаги расмий хабарларга муносабат билдирди - Daryo\n07:53, 27.04.2020 54844\nРоссиялик эксперт Ким Чен Иннинг ишлаётганлиги ҳақидаги расмий хабарларга муносабат билдирди\nКХДР давлат радиосининг мамлакат раҳбари Ким Чен Иннинг аҳволи яхшилиги ҳақидаги хабарини унинг касал эканлиги ва ҳатто ўлгани ҳақидаги гап-сўзларга Пхеньяннинг расмий муносабати деб қабул қилиш мумкин, дея ҳисоблайди Россия Фанлар академияси Шарқшунослик институти Корея ва Мўғулистон кафедраси мудири, Москва давлат халқаро муносабатлар институти шарқшунослик кафедраси доценти Александр Воронцов. Бу ҳақда «РИА Новости» хабар берган.\nYonhap агентлиги берган маълумотларга кўра, КХДР давлат радиоси 26 апрель тонгида мамлакат раҳбари Ким Чен Иннинг ўлими ҳақидаги хабарларга муносабат билдирган ҳолда унинг аҳволи яхшиланганини маълум қилди. Агентлик хабарида Ким Чен Ин ишчилар ва Самчжиён шаҳрининг бунёд қилинишида иштирок этган ходимларнинг ҳаммасига чин дилдан миннатдорлик билдиргани ҳақида радиода эълон қилинганлиги қайд этилган. Миннатдорликни Ким Чен Ин шахсан ўзи ўқидими ёхуд уни сухандон ўқиб эшиттирдими, бу ҳақда маълумот берилмаган.\n«Ким Чен Иннинг фаол ишлаётгани ҳақида хабар қилишганини халқаро ОАВдаги информацион хайпга муносабат билдириш деб ҳисоблаш мумкин. Менимча, улар тахминан Ким Чен Ин ҳужжатлар устида ишламоқда, деган мазмунда реакция билдириши лозим эди», — деган Воронцов «РИА Новости»га берган интервьюсида.\nЯпонияда нашр қилинувчи Shukan Gendai журналининг 24 апрель сонидаги мақоласида Ким Чен Инни операция қилган шифокорнинг асабийлашгани ва унинг қўллари титрагани, бир дақиқада тугаши зарур бўлган жарроҳлик амалиёти 7 дақиқа давом этгани ҳақида ёзилган.\nЭкспертнинг фикрича, Япония журналидаги ахборот КХДР раҳбарининг соғлиғи ҳақида бошқа халқаро ОАВ тарқатган янгиликлар каби ишончли эмас ва бир қатор шубҳа-гумонларни келтириб чиқармоқда.\n«Ким Чен Ин соғми ёки унга нимадир бўлганми, каби саволларга келсак, бу классик схема: кўпчилик билмайдиган агент ёки агентлик ахборот майдонига нимадир ташлайди, бу тезда кўпайиб тарқала бошлайди. Шу тариқа бутун дунё ушбу воқеа кузатувчисига айланади, ҳатто обрўли нашрлар ҳам буни қайта чоп этади ёки шарҳлайди. Шу тариқа маълумот «гўшт»га айланади, тахминлар, миш-мишлар кўпаяди, қандайдир ахборот маҳсулоти тайёрланади. Бироқ бунда асосий манба ишончли эмас. Масалан япон журналидаги маълумотда гап қандай операция ҳақида кетаётгани, ким ва қандай асабийлашиб ушбу операцияни ўтказгани ҳақида тафсилотлар берилмаган. Ўз етакчисининг соғлиғи ҳақидаги ахборотнинг сизиб чиқишига йўл қўйилгани, яна бундай тафсилотлар билан операция хусусида гап тарқалгани, кореяшунос экспертларда катта шубҳа уйғотмоқда», — деган Воронцов.\nМавзуга доир: «Пхеньян осмонида вертолётлар пастлаб учмоқда». Шимолий Кореяда саросима бошлангани ҳақида хабарлар тарқалди\nЖанубий Кореянинг Daily NK нашри Ким Чен Ин операциядан кейин даволанаётгани ҳақида хабар қилгани, хориждаги бир қатор ОАВда Шимолий Корея етакчисининг соғлиғи хавф остида экани ҳақидаги хабарлар тарқалишига сабаб бўлган. Daily NK, шунингдек, CNN телеканали ва Япониянинг Shukan Gendai журнали ўз янгиликларида исмини ошкор этмаган манбаларга таянмоқда. Бу каби хабарлар ижтимоий тармоқларда КХДР етакчисининг ўлими тўғрисидаги миш-мишлар кўпайишига сабаб бўлмоқда.\nХитой ҳукумати Ким Чен Иннинг соғлиғи сабаб КХДРга шифокорлар юборгани маълум қилинди\n16:30, 05.05.2022 69068\n19:29, 16.04.2022 48241\n«Видолашманг, менинг режаларим бошқача. Ядровий қирғинда ўлишга тайёр эмасман». Кўплаб Луганск фуқаролари 2014 йилда уйларини тарк этиб, янги ҳаёт бошлаган эди, саккиз йилдан сўнг улар яна урушга тўқнаш келди\n12:43, 29.04.2022 53196\n14:12 Бугун 635\n13:59 Бугун 2383\n13:44 Бугун 5813\n13:44 Бугун 1992\n07:30, 15.05.2022 78832\n22:38, 14.05.2022 62488\n22:30, 15.05.2022 50852\n18:10, 14.05.2022 49122


Создано 19.02.2018 07:20 |\nЭкологик муаммо дeганда инсоннинг табиатга кўрсатаётган таъсири билан боғлиқ ҳолда табиатнинг инсонга акс таъсири, яъни унинг иқтисодиётига, ҳаётида хўжалик аҳамиятига молик бўлган жараёнлар, табиий ҳодисалар билан боғлиқ (стихияли талофатлар, иқлимнинг ўзгариши, ҳайвонларнинг ялпи кўчиб кeтиши ва бошқалар) ҳар қандай ходиса тушунилади. Инсоният ҳозиргача ўз бошидан кeчирган, ўзи сабабчи бўлган барча фожeаларнинг илдизи, муқаррар равишда айнан шу “табиат – жамият – инсон” муносабатларнинг бузилишига бориб тақалади. Бунда бир томондан илмий–тeхника инқилоби инсоннинг табиат устидан “Ҳукумронлик” қилиши тeхник-тeхнологик ва интeллeктуал имкониятларни бeниҳоят ошириб юборган бўлса, иккинчи томондан эса кишиларнинг табиатга битмас - туганмас маҳсулотлар омбори сифатида қараб, уни пала-партиш таълон-тарож қилиши натижасида eр, сув ўсимликлар ва ҳайвонот оламига завол етказмоқда.Экологик вазият ўзига хос хусусиятга эга. Инсон табиат кучларини куч билан эмас, балки муҳаббат билан мувофиқлаштириши кeрак. Экологик онг инсоннинг табиат билан ўзаро таъсири соҳасидаги билим ва эътиқодни мужассам этади. Экологик билимлар одамлар ўзларининг ҳозирги ва кeлгусидаги биосфeра билан қанчалик узвий боғлиқлигини, табиатни муҳофаза этиш, табиат бойликларидан оқилона фойдаланиш ва ҳар бир инсонда атроф–муҳит ҳолати учун маъсуллик ҳиссини тарбиялаш, ҳайвонот ва ўсимлик оламини асраш объeктив зарурат эканини тушуниб eтишишлари муҳим шарти ҳисобланади.\nЖаҳон Соғлиқни сақлаш ташкилотининг илмий хулосаларига қараганда, инсонлар соғлиғининг 20 фоизи атроф муҳитга боғлиқ. Инсон экологияси – инсонни атроф - муҳитга ва аксинча, муҳитнинг инсонга таъсирини ўрганади. Ерга, сувга, ҳайвонлар ва набобатга бўлган муносабатимизни тиклашимиз орқалигина Она табиатимизни асраб қолишимиз мумкин. Ўрмонларни кесиш ва янги ерларни ўзлаштириш биринчи навбатда сув режимига таъсир кўрсатади. Натижада дарёлар саёзланиб қолиши, ботқоқланиш, ер ости сувлар заҳирасининг камайиши, ўт босиш, балиқлар сонининг камайиши кузатилади. Бу эса тупроққа салбий таъсир кўрсатади. Ерни суғориш. Суғориладиган ерларнинг кенгайиши, дарёлар сув режимининг ўзгаришига, баъзан дарёларнинг қуриб қолишига олиб келади. 3. Кимёвий ўғитлардан фойдаланиш – ичимлик сувларининг сифатини бузилишига сабаб бўлади.4. Инсоннинг биосферага кучли таъсирлардан бири – ўсимликлар касалликлари, зараркунанда ҳашаротлар ва бегона ўтларга қарши курашда фойдаланадиган кимёвий воситаларидир. 5. Атом энергияси ва саноатнинг ривожланиши билан бирга радиоактив чиқиндиларнинг тўпланиши-экологияга радиоактив фон таъсирини оширмоқда. 6. Кенг кўламда ишлаб чиқарилаётган пласмассалар, синтетик толалар, бетонлар, резиналар ва бошқа моддалар тупроқни, сув, дарё ва денгизлар тубини қаттиқ чиқиндилар билан ифлослантирмоқда. Ифлосланган ҳаво таркибида 100 дан ортиқ кимёвий моддалар мавжуд. Уларнинг инсон саломатлигига таъсири: кўз, бурун, ҳалқум яллиғланиши, бронхит, ўпка касалликлари, аллергия ва ўпка ракини келтириб чиқаради. Сув беҳисоб ва шу билан биргаликда, сув тақчил Она табиатнинг бебаҳо иноятларидан бири-сув. Ифлосланган сув қуйидаги касалликларни келтириб чиқаради:қорин тифи, паратиф, ичак инфекцияси касалликлари ва ҳоказолар.\nДавра суҳбатида мутахассислар томонидан иштирокчиларга юқоридаги маълумотлар етказилиб, ёшларнинг экологик муаммоларнинг салбий оқибатлари, унинг олдини олиш борасидаги билим ҳамда малакалари юксалтирилди.


Шавкат Мирзиёев ички ишлар ходимларининг муомала маданиятини танқид қилди / Ўзбекистон янгиликлари, энг сўнгги хабарлар\nЖиззахда тарбияси оғир ўқувчилар 3 кунлик ҳарбий машғул...\n17 декабр 2018 12:49\nСИЁСАТ 0 Шархлар 1555 кўрилди\nШавкат Мирзиёев ички ишлар ходимларининг муомала маданиятини танқид қилди\nиюл 27 / 2018\nШавкат Мирзиёев раислигида 27 июль куни жиноятчиликнинг олдини олиш, давлат идоралари ва жамиятнинг бу борадаги масъулиятини ошириш масалаларига бағишланган видеоселектор йиғилиши ўтказилди. Бу ҳақда Президент Матбуот хизмати хабар берди.\nЙиғилишда парламент ва ҳукумат аъзолари, ҳуқуқни муҳофаза қилувчи идоралар ва маҳаллий ҳокимият органлари раҳбарлари қатнашди.\nҚонун устуворлигини таъминлаш ва жиноятчиликни жиловлаш борасида салмоқли ишлар амалга оширилмоқда. Соҳани такомиллаштиришга оид 80 дан ортиқ қонун ҳужжати қабул қилинди. Ички ишлар идоралари тузилмаси тўлиқ янгиланди. Илгари барча ходимларнинг 60 фоизи шаҳар ва туман бошқармаларида, 40 фоизи жойларда фаолият юритган бўлса, бугунги кунда ходимларнинг 65 фоизи аҳолига яқин ишлаш учун маҳаллаларга йўналтирилди.\n2017 йилда жиноятлар 2016 йилга нисбатан 16 фоизга, жорий йил 6 ойида эса 39 фоизга камайган. Лекин қасддан одам ўлдириш, қасддан баданга оғир шикаст етказиш, талончилик, босқинчилик, ўғрилик ва фирибгарлик жиноятларининг сони юқорилигича қолган.\n“Агар ҳамма бирдек жон куйдириб, оилалар муаммоларидан тўлиқ хабардор бўлиб, уларни ҳал этишга кўмаклашган, жиноятчиликнинг барвақт олдини олганда эди, бугун натижалар умуман бошқача бўларди. Афсуски, жиноятчиликка қарши курашишда ҳалигача эскича ишлаш тизимидан воз кеча олмаяпмиз. Ҳуқуқни муҳофаза қилувчи идоралар бу фаолиятга кўрсаткичларни олдинги давр билан таққослаш орқали баҳо бериб келмоқда. Аслида битта бўлса ҳам жиноят бўлгани ҳаммамизни ташвишга солиши керак”, деди Шавкат Мирзиёев.\nЙиғилишда жиноятчиликни жиловлаш бўйича ишни бутунлай янгича тизимда ташкил этиш бўйича топшириқ берилди. “Жиноят ҳақиқати ва адолати” деб номланган бу тизимга мувофиқ жиноят содир этилганлиги бўйича республикадаги масъул раҳбарлар жойларга борган ҳолда унинг сабабларини ўрганади, муҳокамасини ташкил қилади, шундай ҳолат такрорланишининг олдини олишга қаратилган аниқ чоралар кўради, телевидение, радио ва газетада бонг уради.\nПрезидентнинг жорий йил 19 июндаги “Тошкент шаҳрида жамоат тартибини таъминлаш, ҳуқуқбузарликлар профилактикаси ва жиноятчиликка қарши курашиш самарадорлигини ошириш бўйича қўшимча чора-тадбирлар тўғрисида”ги қарорига асосан “Хавфсиз пойтахт” концепцияси жорий этилган эди. Унга кўра, Тошкент шаҳрида секторлар кесимида 73 та ички ишлар бўлими ташкил этилиб, аҳолига янада яқинлаштирилди. Ички ишлар органлари ходимлари, Миллий гвардия ва жамоатчилик вакиллари иштирокида туну кун 3 сменада иш юритиш йўлга қўйилди.\nДавлатимиз раҳбари Тошкентда бошланган мазкур амалиётни йил охиригача бошқа ҳудудларда ҳам жорий этиш зарурлигини таъкидлади.\nЙиғилишда ҳуқуқбузарликлар ва уларни содир этишга мойил шахслар ҳисобини юритиш масаласига ҳам тўхталиб ўтилди. Навбатчилик қисмларининг эскича услубда иш юритаётгани жиноят ҳақидаги хабарларнинг баъзан эътиборсиз қолишига ёки ҳисобдан яширилишига сабаб бўлаётгани қайд этилди.\nШу боис Ички ишлар вазирлигининг Ахборот марказини Бош прокуратура таркибига ўтказиш, навбатчилик қисмларини республика бўйича ягона ахборот ва бошқарув тизимига бирлаштириш, ҳуқуқбузарликларни рўйхатга олишнинг электрон тизимини жорий қилиш бўйича кўрсатмалар берилди.\nШунингдек, ҳар бир ҳудудда жиноятчиликнинг олдини олиш ва унга қарши курашиш фаолияти рейтингини жорий этиш вазифаси қўйилди. Рейтингда юқори ўрин олган раҳбар ва ходимлар мукофотланади, паст ўрин олганлар эса қатъий жазоланади.\n“Ҳар бир жиноятнинг илдизигача етиб бориш, жамиятда жиноятчиликка қарши курашиш иммунитетини шакллантириш керак. Акс ҳолда, жиноятнинг оқибатлари билан овора бўлиб юраверамиз. Бундай кайфият билан ишлашга йўл қўймайман”, деди Президент.\nАҳолига, айниқса, хотин-қизлар ва ёшларга психиологик ёрдам кўрсатиш, ўз жонига қасд қилиш ҳолатларининг олдини олиш масалалари ҳам муҳокама қилинди. Ҳар бир суицидга “фавқулодда ҳолат” деб қараб, тезкор чоралар кўриш, бундай хулқ-атвор пайдо бўлишига йўл қўймасликка қаратилган психологик дастурлар ишлаб чиқиш, жонга қасд қилишнинг катта гуноҳлигини таъсирчан усулларда тушунтириш зарурлиги таъкидланди.\nЎғрилик, фирибгарлик ва босқинчилик билан боғлиқ жиноятлар таҳлил қилинар экан, профилактика, жиноят-қидирув ва қўриқлаш хизматлари фаолиятининг мутлақо қониқарсиз ташкил этилгани танқид қилинди. Жойларда қўриқлаш хизматидан фойдаланиш учун етарли шароит яратилмагани, шунингдек, айрим одамларнинг ҳуқуқий онги пастлиги, кўчаси, маҳалласидаги воқеа-ҳодисаларга бефарқлиги жиноятчиларга шароит яратиб бераётгани айтиб ўтилди.\nШу боис қўриқлаш хизматлари фаолиятини янги тизим асосида ташкил этиш, ахборот технологияларини тўлиқ жорий қилиш, давлат-хусусий шериклик асосида сервис кўламини ошириш бўйича топшириқлар берилди.\nЁшлар ўртасидаги жиноятчилик ҳолатларига алоҳида эътибор қаратилди. Жорий йилнинг 6 ойида ёшлар олти мингдан зиёд жиноятга қўл ургани, таълим-тарбия ва бандликни таъминлаш борасидаги муаммолар бунга сабаб бўлаётгани қайд этилди.\n“Мактаб ва коллежларни битириб, олий ўқув юртига кирмаган ёшлар эртага ким бўлишини чуқур ўйлашимиз, уларга бугун муносиб шароит яратиб беришимиз керак. Шу мақсадда “Ёшлар – келажагимиз” Давлат дастурини қабул қилдик ва 800 миллиард сўм маблағни ёшлар тадбиркорлиги, бандлиги учун йўналтирдик. Бу маблағни, керак бўлса, яна кўпайтирамиз. Фақат энди уйма-уй юриб, ҳар бир ёш билан суҳбатлашиб, ушбу дастурнинг ижросини таъминлаш лозим”, деди Шавкат Мирзиёев.\nЙиғилишда йўл-транспорт ҳодисалари кўпайиб бораётганига алоҳида эътибор қаратилди.\nЖорий йилнинг 6 ойида рўй берган шундай ҳодисаларнинг 871 тасида 943 нафар одам ҳалок бўлган, яна кўплаб инсонлар жароҳатланган. Ҳайдовчи ва пиёдаларнинг билими, қоидаларга итоаткорлиги ва йўл ҳаракати иштирокчиларига ҳурмати пастлиги бунга сабаб бўлган.\nЯна бир асосий муаммо – йўлларнинг аянчли аҳволи, дейилди йиғилишда. Йўл қуриш нархи Ўзбекистонга нисбатан Хитойда 6 баравар, Польшада эса 7,5 бараварга арзон. Лекин мамлакатимиздаги аксарият йўллар қониқарсиз аҳволда. Бу ҳам кўплаб йўл-транспорт ҳодисаларини келтириб чиқармоқда.\nШу боис 2018-2022 йилларга мўлжалланган йўл ҳаракати хавфсизлигини таъминлаш концепцияси тўлиқ ва сифатли бажариш, автотранспорт бошқариш ҳуқуқини берувчи гувоҳномани олиш ва йўл ҳаракати қоидаларини қасддан бузганлик учун жавобгарликни кучайтириш бўйича топшириқлар берилди.\nЙиғилишда ички ишлар ходимларининг муомала маданияти, улар ўртасида мансаб ваколатларини суиистеъмол қилиш ҳолатлари учраб тургани муҳокама этилди. Шахсий таркибни тарбиялаш ва кадрларни ротация қилиш, ички ишлар органларининг таҳлилий-ҳуқуқий ва прогнозлаш фаолиятини такомиллаштириш зарурлиги таъкидланди.\nВидеоселекторда муҳокама қилинган масалалар бўйича мутасаддиларнинг ахборотлари эшитилди, вазифалар белгилаб берилди.\nПрезидент Халқаро меҳнат ташкилоти бош директори Гай Райдер билан учрашди\nПрезидент Шаҳрисабзни фестиваллар шаҳрига айлантириш бўйича кўрсатмалар берди


29 май 2022, Тошкент вақти: 12:42\nРоссия пойтахти Москвада бухоролик 27 ёшли муҳожир Раҳмиддин Камоловни ўғирлашга уриниш бўлгани айтилмоқда. Ўзбекистонлик қочқиннинг ҳимоячилари иддаосича, Ўзбекистон махфий хизмат ходимлари халқаро қидирувга экани аниқланган Камоловни Россиядан аэропорт орқали ноқонуний олиб чиқишга уринган. Москвада ўзбекистонлик меҳнат муҳожирлари ҳимояси билан шуғулланиб келган Раҳмиддин Камолов бундан 1,5 йил олдин унга нисбатан жиноий иш сохталаши мумкинлиги борасида Озодликка видеоинтервью берган эди.\nЎзбекистонда президент соғлигига оид турли миш-мишлар ва тафсилотларни бутун олам қизиқиш билан кузатиб бораётган бир пайтда Москвада ўзбек махфий хизматлари ўз фаолиятини давом эттирмоқда.\n30 август куни ўзбекистонлик ҳуқуқ фаоли Раҳмиддин Камоловнинг Фейсбук саҳифасида пайдо бўлган хабарида айтилишича, 2 кун олдин Москванинг Пресня суд залидан уни ўғирлашга уриниш бўлган. Муҳожир маҳаллий полиция уни кишанланган ҳолда Ўзбекистондан махсус келган махфий хизмат ходимларига топширганини маълум қилди.\n27 ёшли асли бухоролик Раҳмидиннинг адвокати Тимофей Широков куни кеча маҳбус билан изоляторда учрашиб, ҳодиса тафсилотларини ўрганганини айтиб берди.\n- Жума, 26 август куни уни ҳибс этишди. Душанба куни у миграция қонунчилиги масаласида судга олиб борилди. Суд унга 5 минг рубл жарима ёзиб берди ва озод қилди. Бироқ, кишанлари ечилмасдан Камолов ўзбек махсус хизматлари томонидан олиб кетилди. Яъни, қонун йўли билан эриша олмаган нарсага улар ноқонуний олиб кетишни ишга солмоқчи бўлди. Ўзбеклар уни коридордаёқ қўлини қайриб, кишан солиб машинада олиб кетишди. Унга Ўзбекистонга “ўз хоҳиши билан” чиқиб кетиш тавсия қилинади, бироз калтаклашади, қўрқитишади. Уни машинада у ёқдан бу ёққа айлантиришади роса – Раҳмиддин қатъий кўнмайди. Домодедово аэропортида унга босим давом этади, аммо натижа чиқмагач, ходимлар йигитни Капотня полиция бўлимида қолдириб кетишди, деди Тимофей Широков.\nҲимоячи Москва прокуратураси ўзбекистонлик ходимлардан Камолов экстрадициясига оид зарурий ҳужжатларни талаб қилди, бироқ уларни ололмасдан уни қўйиб юборишга мажбур бўлди, дейди.\nСешанба куни махфий хизмат ишчилари Ўзбекистондан юборилган ҳужжатларни прокуратурага тақдим этди.\nЛюблино туман суди Камоловни экстрадиция текшируви якунига қадар қамоққа олиш тўғрисида ҳукм чиқарди. Тимофей Широков Раҳмиддин Камоловнинг ҳибсга олинишини юзага келган вазиятда энг мақул ҳолат эканини билдирди:\n- У ўзининг ўғирланишига оид барча тафсилотларни сўзлаб берди. Мен унга яқин келажакдаги кутилаётган ҳолатни ҳам тасвирлаб бердим. Унинг камида ярим йил тергов изоляторида қолиши ва экстрадиция текшируви остида бўлишини айтдим. Кайфияти яхши, кўтаринки руҳда бу хабарларни қабул қилди. Суд Раҳмиддин Россия ватандошлигига эга хотини ва чақалоқ фарзанди борлигини ҳам инобатга олмаса керак, дея якунлади адвокат Тимофей Широков.\nОзодлик Москванинг Капотня прокуратураси ўзбекистонлик Раҳмиддин Камолов ишини дарҳақиқат кўриб чиқаётгани ва Ўзбекистондан келган ҳужжатлар асосида уни ҳибсда қолдириш масаласи юзасидан судга мурожаат қилгани тасдиғини олди.\nР.Камолов Москвада пичоқлаб кетилганидан кейин, 24.03.2014.\nҲимоячилар Россияда қочқинликда юрган Раҳмиддин Камоловга нисбатан Ўзбекистонда қатор моддалар асосида жиноий иш қўзғатилган. Гап шундаки, бундан 1,5 йилча олдин Камолов Озодликка берган видеоинтервьюсида ўзига нисбатан жиноий иш сохталаштирилиши мумкинлигидан огоҳлантирган эди.\nУ сўнгги пайтларда Ўзбекистонда ноҳақ таъқиб этилаётганидан арз қилиб, ҳеч қандай диний ташкилотларга аъзо эмаслиги, унинг босим остида қолган танишларию қўшнилари ҳам ҳеч қандай экстремистик ҳаракатларга қўшилмаганини айтганди.\nЎзи ҳам қочқинликда ҳуқуқ фаолига айланган Раҳмиддин Камолов охирги ойларда марказий осиёлик меҳнат муҳожирларига нисбатан айниқса полиция ва ФМС томонидан қилинаётган ноҳақликлар юзасидан ҳимоячи вазифасини бажариб келаётган эди.\nМосквадаги “Ёрдам” ташкилоти раҳбари Баҳром Ҳамроевнинг Озодликка билдиришича, ҳибсга олинишидан олдин муҳожир йигитнинг орқасидан узоқ кузатув бўлган.\n- Уни кузатишган. Москва полицияси ҳужжат текшириш баҳонасида уни олиб киришган полицияга, бармоқ изларини текшириб кўрганидан кейин Камолов Раҳмиддин, компьютерда кўрсатилишича, 244 модда бўйича айбланган экан. Уни ҳозир “Ҳизб ут-Таҳрир”га айбдор қилиб айблашаяпти. Лекин 244 модда асосида Россиядан олиб чиқиш мумкин эмаслиги туфайли, унга бир неча кун ичида бошқа “маиший” моддаларни ёпиштиришган. Ўзбекистон элчихонаси уни олиб кетишга “қайтиш сертификати”ни ёзиб берган. Ҳозир биз Камоловнинг суд залига олиб келинишини кутиб ўтирибмиз, деди суд залидан гапирган ҳуқуқ фаоли Баҳром Ҳамроев.\nБундан олдинроқ Озодлик бир гуруҳ бухоролик ёшлар Ўзбекистон махфий хизматлари томонидан сохта айбловлар билан жавобгарликка тортилгани ҳақида эфирга лавҳа узатган эди.\nЎзбекистонда улар айбланиб қамалган иш бўйича Раҳмиддин Камолов ягона озодликда юрган фигурант бўлиб қолмоқда.\nКамолов бундан уч йил олдин Москвада маҳаллий миллатчилар томонидан пичоқлаб кетилганини ҳам Озодлик ёритган. Хорошевский туман суди ўзбек муҳожирини икки жойидан пичоқлаб кетган миллатчи Андрей Байдаковга икки йиллик шартли жазо тайинлаган эди.\nОзодлик сўнгги бир неча йил давомида Россиядан ноқонуний ва қонуний йўллар билан олиб чиқиб кетилган бир қанча ўзбек муҳожири иши борасида хабар берган.


Бош саҳифа Ўзбек насри онлайн антологияси Муяссар Тиловова (1990)\nРубрика: Муяссар Тиловова (1990)\nМуяссар Тиловова 1990 йил 27 декабрда Қашқадарё вилояти Ғузор туманига қарашли Зангтепа кишлоғида туғилган.Ҳозирда Мирзо Улуғбек номидаги Ўзбекистон Миллий университети ўзбек филологияси факултетида таҳсил олмоқда.Унинг «Бургутлар» китоби 2011 йилда Ёзувчилар уюшмаси томонидан нашр этилди.Ёш адибанинг ҳикоялари марказий нашрларда мунтазам чоп этилмоқда.\nЕр қаттиқ силкинмади. Бир муддатгина тоғ-тошлар гумбурлади, холос. Аммо шу шовқинда ҳам уюрдаги отлар довдираб, ўзларини қаёққа уришни билмай қолишди. Айғир уларни тинчлантиришга ҳарчанд уринмасин, ожиз биялар кишнаб, турли томонга тирқиради. Оналарининг бу ажабтовур ҳаракатига тушунмаган қулунлар атрофга ҳайрон олайишарди. давоми…\nМуяссар Тиловова. Лайлак уяси (ҳикоя)\nЧанг униқиб қолган, бузоқларники каби узун-узун, киприкларини пирпиратиб симёғоч устидаги лайлак уяга термилаётган болакай бир маромда куртиллатиб ўтлаётган эшаги устига чалқанча ётиб олган, дунё билан иши йўқ. Ҳатто киприк қоқмайди, яқинда тухумдан чиққан лайлак болалари чуғур-чуғурига қулоқ тутади. Туроб қоровул давоми…\nОвчи итларнинг акиллаши, ўқларнинг қаср-қусиридан чўчиб кетган какликлар ўтакаси ёрилиб, бекинган жойларидан қочиб, потирлаб ҳавога кўтарилишди. Айни шу вазиятни кутиб турган овчилар қушларни мўлжалга олиб отишди. Ўқ нишонга тегди шекилли бир-неча қуш осмонга кўтарилган ерида қанотларини пириллатиб, пастга қулай бошлади. давоми…\nМуяссар Тиловова. Ҳаёт дарахтлари (ҳикоя)\n“Бу воқеа жуда қадимда бўлган экан. Подшолару қуллар замонида, тинимсиз урушлар вақтида…Ўз мамлакатидаги қирғинлардан безор бўлган бир одам бошқа юртга кетишга қарор қилибди ва ёлғиз йўлга чиқибди. Сабаби оиласи, бола-чақаси босқинлар пайтида ҳалок бўлишган экан. Кўп машаққатлар чекиб олис йўлни давоми…\nУч кун муқаддам Кўкёлнинг арлони овга чиқиб кетиб, қайтмади. Она Кўкёл уни қидириб дарага тушди. Ҳали қияламасидан хушбичим тумшуғини осмонга кўтариб улиди. Лекин арлон овоз бермади. Фақат осмонга туташиб кетган чўққилардан ўз товушига акс-садо қайтди, холос. У яна қиялади. Хатарсиз давоми…\nМуяссар Тиловова. Кўккўл қўшиғи (ҳикоя)\n– Ўғлинг қанча кўп бўлса авлодларинг шунча бисёр, илдизинг мустаҳкам бўлади. Қиз бола бировнинг ҳасми, бир куни ўрнини топса, отасини ҳам, туғишганларини ҳам эсламайди. Фойда йўқ улардан. Вояга етказиб қўшқўллаб бировга топширгандан кўра, қизинг бўлмагани дуруст. Сайфи дароз бу гапларни давоми…\nЕр андак силкинди. Тоғу тошлар гумбурлади. Галадаги отлар довдираб, ўзларини қаёққа уришини билмай қолишди. Галабоши уларни тинчлантиришга ҳарчанд уринмасин, байталлар кишнаб, турли томонга тирқиради. Оналарининг бу ажабтовур ҳаракатларига тушунмаган янги туғилган қулунлар атрофга ҳайрон олайишарди. Кўз очиб юмгунча бўлиб ўтган давоми…\nИкки кундан бери шивалаб турган ёмғир тун яримга борганда жалага айланди. Момақалдироқ осмон гумбазини ёриб юборгудай гумбурлар, тез-тез чақнаётган чақмоқ ёруғида қишлоқнинг паст-баланд тепаликларидаги уйлари кўриниб кетади. Сув тарновдан челаклаб тушар, шаррос қуяётган жала томлар тунукасини доира қилиб чалади.– Ёмғир давоми…\n− Келгинди.− Сен кетмонсан, дастаси цинган кетмон.− Молбоқар.− Дала кўрсичқони.− Кўчманчи.− Каламуш.Бизнинг даҳанаки, аммо охири кўринмайдиган урушларимиз мана шундай бошланади. Чўпон болалар билан айни тушда бошланган жанжал то шомгача, кун ҳовуридан тушгунича давом этади. Чунки фақат шу пайтда сойда чўмилишни давоми…\nМуяссар Тиловова. Қорағордаги ов (ҳикоя)\nКатталар менга шарт қўйишди. Уларнинг сафига кириш учун узун сув илонини тутиб, Қулмат оқсоқнинг бўйнига илишим керак. Бу унчалик қийин эмас. Қулмат оқсоқ жуда ювош чол. Бировга қаттиқ гапирмайди. Кўзлари ўтмаслашганидан катта кўзойнагини тақиб, кулбаси атрофини айланиб юради. Орқасидан соядай давоми…\nМуяссар Тиловова. Бургутлар (ҳикоя)


“Сайлов – демократия кўзгуси”ми? » Новости Узбекистана сегодня: nuz.uz\nНовости Узбекистана → ЖАМОАТЧИЛИК → “Сайлов – демократия кўзгуси”ми?\n08-01-2020 20:38 0 698 Рейтинг1 Чоп этиш\n“Сайлов – демократия кўзгуси”ми?\n2019 йилнинг сўнги кунларида Ўзбекистон катта сиёсий жараёнлар гувоҳи бўлди. Халқимиз парламент ва маҳаллий Кенгашларга ўз вакилларини сайладилар. Бу галги сайловлар ўтган йиллардаги сайловлардан тубдан фарқ қилган ҳолда, сиёсий партиялар сиёсий майдонда турли Ўзбекистон учун янгича методлар билан рақобатлашдилар. Бу орқали Ўзбекистонда “Янги сайловлар”га қўл урилди.\nПартиялар ўртасидаги дебатлар, номзодлар иштирокидаги бахс-мунозаралар, аҳолининг бу жараёнларда электрон ўз баҳоларини бериб боришлари, жараёнларни барча оммавий ахборот воситалари қаторида блогерлар томонидан ёритилганини ҳам алоҳида таъкидлаш жоиз. Юқоридаги фикрлар ижобий албатта. Лекин ўз фаолиятимизга танқидий ёндошишимиз ҳам мақсадга мувофиқ. Зеро тўғри ва ўринли танқид – келажак мевасидир. Пойтахтимиздаги Шайхонтоҳур туманидаги сайловларга тўхталайлик. Айрим ҳудудлардаги сайлов бюллетенларида бир қатор камчиликларни гувоҳи бўлдик. Масалан,\n- Бу ерда Халқ депутатлари Шайхонтоҳур туман Кенгашига сайлов ўтказувчи 3 - Хадра сайлов округидан Ўзбекистон Халқ демократик партияси номзоди Ш. Қудратуллаеванинг туғилган йили 1964 йил деб кўрсатилган. Аслида эса, Ш. Қудратуллаева 1983 йилда туғилган.\n- Бу ерда Халқ депутатлари Шайхонтоҳур туман Кенгашига сайлов ўтказувчи 6-Чақар сайлов округидан Ўзбекистон Халқ демократик партияси номзоди Г.Гулямованинг туғилган йили 1989 йил деб кўрсатилган. Аслида эса, Г.Гулямова 1981 йилда туғилган.\n- Халқ депутатлари Шайхонтоҳур туман Кенгашига сайлов ўтказувчи 13-Камолон сайлов округидаги сайлов бюллетенларида О.Аширов Ўзбекистон Экологик партиясидан деб кўрсатилган. Аслида эса, О.Аширов Ўзбекистон Либерал демократик партияси номзоди.\n- Халқ депутатлари Шайхонтоҳур туман Кенгашига сайлов ўтказувчи 24-Хувайдо сайлов округидаги сайлов бюллитенларида А.Эгамбердиев Ўзбекистон Адолат-социал демократик партиясидан деб кўрсатилган. Аслида эса, А.Эгамбердиев Ўзбекистон Халқ демократик партияси номзоди ҳисобланади.\n- Халқ депутатлари Тошкент шаҳар Кенгашига сайлов ўтказувчи 47-Гулобод сайлов округидаги рус тилида бўлган сайлов бюллетенларида икки партияни, яъни Ўзбекистон миллий тикланиш демократик партияси ва Ўзбекистон Халқ демократик партиясининг номлари қўшиб ёзилганлигини кўришимиз мумкин.\nБундан ташқари, Халқ депутатлари Шайхонтоҳур туман Кенгашига сайлов ўтказувчи 20-Кўкча сайлов округига Ўзбекистон Адолат-социал демократик партиясидан ўша ҳудуддаги 192-мактаб директорининг номзоди кўрсатилган бўлиб, 192-мактабда жойлашаган 684-сайлов участкасида участка сайлов комиссияси раиси бевосита мактаб директорининг ўринбосари ҳисобланади. Бу ҳолатда Сайлов кодексининг 25-моддаси талаблари қўпол тарзда бузилганлигини кўришимиз мумкин. Оқибатда эса, айнан шу округда Ўзбекистон Адолат-социал демократик партияси номзоди яъни 192-мактаб директори сайланган...! Шу ўринда сайловларни бевосита кузатиб борган ОБСЕ (osce) халқаро кузатувчилар миссияси аъзоси George Tsereteli ҳулосаларини мисол келтирмоқчиман “...қонунчилик базаси яхшиланганини эътироф этамиз, лекин бу амалдаги жараёнларнинг ҳам тўла ижобиллашганини англатмайди”.\nҲудди шундай қонун бузилиши, Учтепа туманида ҳам кузатилди. Халқ депутатлари Учтепа туман Кенгашига сайлов ўтказувчи 22-Изза сайлов округида Ўзбекистон Миллий тикланиш демократик партиясидан ушбу округ ҳудудида жойлашган “Қозигузар” маҳалла фуқаролар йиғини раиси М.Умарходжаеванинг номзоди кўрсатилган. “Қозигузар” маҳалла фуқаролар йиғини биносида 58-сайлов участкаси жойлашган бўлиб, участка сайлов комиссияси раиси айнан шу маҳалла фуқаролар йиғини раисининг ўринбосари ҳисобланади. Яна шуниси аҳамиятлики, шу маҳалладаги сайловга тарғибот гуруҳи раҳбари ҳам номзод М.Умарходжаева деб тасдиқланган.\nЭнди, ушбу 22-Изза округидаги сайлов натижаларига эътибор қаратайлик. Округда 4 та сайлов участкаси бўлиб (56, 57, 58, 59), ҳар бир сайлов участкасида сиёсий партияларнинг кузатувчилари ўз фаолиятини олиб борган. Жумладан, Ўзбекистон Халқ демократик партияси кузатувчилари ўзлари бириктирилган сайлов участкаларидан олган баённомалар бўйича маълумотлар қуйидагича:\nНатижаларда шуни кўриш мумкинки, Сайлов Кодексининг 25-моддаси талаблари бузилиши натижасида, айнан номзод фаолият олиб борадиган “Қозиробод” МФЙ биносидаги сайлов участкасида номзодга берилган овозлар сони жуда катта фарқ билан шубҳали. Маҳалла аҳолиси ўз раисини депутат бўлиши учун қўллаб-қувватлагани табиий бўлиши мумкин. Аммо, 58-сайлов участкасида бўлган Ўзбекистон Халқ демократик партиясининг кузатувчиси баённомадан нусҳани соат 00:00 гача ҳам ололмасдан, участка сайлов комиссия аъзоларининг хонасига киради ва хонада бевосита номзод М.Умарходжаева баённомаларни қайд қилиб ўтирганлигини гувоҳи бўлади ҳамда буни қўл телефонига тасвирга олади. Бу жуда ҳам қўпол қонунбузарликдир. Энг аҳамиятлиси шундаки, орадан 1 кун ўтгач, Учтепа туманидаги 22-Изза сайлов округида ҳулосалар бутунлай бошқача:\nОвозлар бўйича 3-ўринда турган ЎзЛиДеП номзоди катта кўрсатгич билан сайланиб турипди...! Баённомалар ва тумандаги умумий баённомадаги олдиндан овоз беганлар сонидан ташқари қолган барча сонлар бутунлай бир-бирига мос келмайди. Шу ўринда сайловларни бевосита кузатиб борган ОБСЕ (osce) халқаро кузатувчилар миссияси аъзоси Tana de Zullueta ҳулосаларини мисол келтирмоқчиман “...натижалар ўзгаргани кўринди”.\nЭнди бир ўйлаб кўрайлик, Сайлов – демократия кўзгусими? Кўзгу бор нарсани кўрсатиши лозим, лекин бу қандай кўзгу-ки, борини эмас, балки “айтилганини” кўрсатади...! Нахотки жойлардаги мутасаддилар қонунлардан қўрмагани етмаганидек, яратган ҳузурига бир кун қайтишларидан ҳам қўрқмасалар. Бизга шундай сайловлар ёки шундай қонунбузарлар иштирокидаги сайловлар керакми? Биз кимни алдаяпмиз, халқимизними ёки давлатними? Бундай ёлғон натижалар ким учун фойда, халққами ёки давлатгами? Сайловда халқ ўзининг вакилларини сайлайдими ёки вакиллар тайинланадими? Бу фикрларни ўқиётган кўпчилигимизда “аввалдан шунақа-ку” деган фикр келиши мумкин. Лекин адолат ва ҳаққонийликни таъминлашни вақти келмадими? Келинг, ислоҳотларни энг аввало ўзимиздан бошлайлик. Амалдаги қонунларга сўзсиз риоя этиб, халқимиз ва энг муҳими виждонимиз олдида юзимизни ёруғ қилайлик!


Каримов бобомиз бўлсаю ҳокимлар бизни эзишга нима ҳаққи бор?!\nУргутлик 75 ёшли отахон Розиқ бобо Каримов бобо чиқишларини эшитганларида тўлқинланиб кетишини айтади.\n"Эркин микрофон"нинг бугунги суҳбатдошлари маҳаллий ҳокимларнинг фуқаролар йиғинлари раисларини сайлашдаги ўзбошимчалигию халқ деҳқончилик қилиб келган ерлани тортиб олишдаги зўравонлиги ҳақида гапиришди.\n“Ҳокимнинг номзоди ўтмади”\nдейди Қашқадарё вилоятининг Чироқчи тумани Чияли жамоа хўжалигидаги Сўли маҳалла фуқаролар йиғинида бўлиб ўтган сайловлар ҳақида, шу маҳалла фуқароси Ниёзмурод Тошпўлатов. Тингловчига кўра, маҳалла аҳли ҳоким кўрсатган номзодни рад қилган ва сайлов бошқа кунга қолдирилган.\n- Ноқонуний сайлов бўлаяпти бизда. Маҳалла фуқаролар йиғини раисини сайлаш.\nОзодлик: Нимаси ноқонуний?\n- Масалан эски маҳалла фуқролар йиғини раиси мажбурий одамларни йиғиб ҳозир ўтказиб сайловга овозга қўяяптида. Лекин бу йил халқ уни хоҳламаяпти. Ўзига тобеъ одамларни йиғиб, ўзининг ўғлини сайлаттирмоқчи. Жўрақулов деган бир домла. Ҳоким ҳам шу томонда. Бизларнинг гапларни хоҳласа қўйиб, хоҳламаса қўймайди. Яқинда ишчи гуруҳини сайлаш жуда оғир масала бўлди. Бир ҳафта олдин ҳоким келиб, сайлов ўтказиб эски маҳалла раисини сайламоқчи бўлди. Лекин у ерда жанжал, тўполон бўлиб сайлов тарқаб кетди. Халқнинг додини ҳеч ким сўрамайди.\nОзодлик: Аввалги раиси нимаси билан сизларни қаноатлантирмайди?\n- У одам ноқонуний ишлайди. Масалан машинаси борга ëрдам пули ëзади, нафақа пули ëзади. Камбағал, бева-бечораларга ҳеч қандай ëрдам берилмайди. Шу томондан халқ норози бундан.\nОзодлик: Сизларнинг ўз номзодларингиз ҳам бормиди?\n- Номзодимиз бор. Ҳозиргача унинг номзоди тасдиқлангани йўқ. Овозга ҳам қўймайди, тасдиқлагани ҳам йўқ, дейди суҳбатдошимиз Ниёзмурод Тошпўлатов.\n“Сайлов эмас, “тайинлов” бўлди”\nдейди Қашқадарё вилоятининг Яккабоғ туманидан қўнғироқ қилган тингловчи ҳам адолатсиз сайловлар ҳақида гапирар экан.\n- Кеча Озодликни эшитиб туриб, Фарғонадан биттаси чиқаяпти бу “сайловлар адолатли бўлди”, деган гапларни гапирдида. Бизда ўзимизда сайлов бўлиб ўтди яқинда. Маҳалламизда тахминан 1000 хўжаликка яқини бор. Сайловчиларнинг ўзи 2000-3000 кишини ташкил қилиб қолади. Ўшандан где-то 20 та одам бориб сайлаб келаяпти. Қаерда сайлагани номаълум. Бешта номзод қўйилган эди маҳалланинг раисилигига. Ўша бешта номзоддан ҳоким сайловдан олдин, туман ҳокими сайлов олдидан номзодларни кўриб чиқиб номзодларнинг тўрттасини олиб ташлаяпти. Битта одам қолдираяпти. Хоҳлайсизми, хоҳламайсизми ўшани сайлайсиз энди. Адолат шуми энди? Ҳақиқат шуми? Керак бўлса, сайловчилар кимни сайлаганини билмай қолаяпти. Ҳеч қандай адолатли бўлаëтгани йўқ сайлов.\nМасалан, Баҳриддин Бойназаров, деган бир йигит номзодини қўйган эди. Маҳалламизда ўрни бор йигит эди. Ҳаммани танийдиган, ҳамма билан ширин муомала қиладиган. У одамнинг номзодини олиб ташлади. Сабаби у одам ëзувчи. Ҳақиқатни талаб қилади. Бу биринчиси. Иккинчиси, камбағал одам. Мана шуда. Шуни ҳақиқатан, деб фарғоналик ака айтганига сал бошқачароқ таъсир қилдида. Ҳозир раисликка сайланган одам пенсияга чиққунча умуман маҳаллада яшагани билан қаердадир ишлаб келган. Умуман маҳаллада ҳеч кимни танимайди ҳам биринчидан. Иккинчидан, маҳаллани бошқариш учун маҳалланинг аҳволини биладиган одам керакда. Элга аралашиб юрган одам керакда. Бу одам маҳалладаги 95 фоиз одамни танимайди.\nОзодлик: Бу энди сайлов эмас, "тайинлов" бўлаяпти эканда-а?\n- Тайинлов бўлаяптида конечно. Ўзингиз ўйлаб кўринг. Бешта номзод қўйилсаю номзодларни ҳоким олиб ташласа сайловгача. Бу нима деган гап? Қандай аҳволда бўлишидан қатъий назар сайловга бориши керак бу одам ютқазса ҳам, ютса ҳам. Сайловгача номзодларни олиб ташлаяпти. Ҳоким ўзига керагини қолдираяпти, дейди яккабоғлик суҳбатдошимиз.\n“Ҳокимга яқин бўлсанг, сенга ит ҳам тегмайди”\nдейди Сурхондарё вилоятининг Қизириқ туманидан қўнғироқ қилган тингловчи Қаҳрамон ака. Суҳбатдош, пахта ва буғдой етиштиришга ихтисослашган фермер хўжаликларида ерлардан унумли фойдаланиш ҳақидаги президент фармони қонунга асосан эмас, балки ҳокимларнинг хоҳишига қараб ижро этилаётгани ҳақида куюнади.\n- Бизда оддий одамлар, оддийроқ, ҳокимнинг атрофида чопиб юрмаган одам бўлса, 4-5 гектар ер эккан бўлса, милиция билан олиб келиб, таъқиб қилиб ерини ҳайдаб ташлади. Пишиб турган тарвузлар борми, ерëнғоқ борми ҳайдаб ташлади. Лекин ҳокимнинг атрофида лаганбардорлик қилиб, айланиб юриб катта-катта гектарда экиб юрган фермер хўжаликлари ҳеч нарса, ҳатто уларнинг жойларини бориб кўрмаяптида. Кўрса ҳам кўрмасликка олиб кетаяпти. Қўшнику. Масалан битта зовурнинг нариги бетида бўлса кўриб турибди, лекин индамайди.\nОзодлик: Сув сойга оқар, бой бойга боқар.\n- Ҳа, сув сойга оқаяпти, бой бойга боқаяпти. Қумқўрғонда менинг қайноғам яшайди. Қайноғамнинг ерини, 3 гектар ерга эккан экан энди шу, шуни ҳайдаган. Ëнида Сурхон гавҳари деган 600 гектар ери бор фермер бор экан. У ҳамма жойига эккан. Уни кўрсангиз, ëқангизни ушлайсиз ерëнғоқлари селпиллаб турганини. Ҳаммага бирдай бўлса деган фикр борда. Лекин ҳеч ким ҳеч нарса демайди. Прокурор ҳам билади уни. Ҳуқуқни муҳофаза қилувчи органлар ҳам билади, вилоятнинг кадастри ҳам ҳатто келиб кўриб кетган экан. Оддий фуқароларнинг четга чиқиб кетишда мана шу ери ҳайдалган, ери ноҳақ ҳайдалган йигитлар энди охирги молини сотиб Россияга томон термулаяпти. У ерда иш борми йўқми қизиғи йўқ. Кетиш керак. Ўзбек халқини коррупция тамом қилаяптику бу. Давлатнинг тузумига зарб кетаяпти, дейди Сурхондарё вилоятининг Қизириқ туманидан қўнғироқ қилган тингловчи Қаҳрамон ака.\n“Ҳоким халқнинг оғзидаги сўнгги нонини ҳам олиб қўйди”\nдейди Самарқанд вилоятининг Ургут туманидан қўнғироқ қилган 75 ёшли отахон Розиқ Полвонов.\n- Мен Самарқанд вилояти, Ургут тумани, Андак маҳалласида туғилиб ўсганман. Ëшим 75да. Полвонов Розиқ бобо бўламан. Биз 55 гектар лалми ердан боғ барпо қилган эдик. Халқ сув ташиб узум қилаяпти шу ëққа. Мана шуни бизларнинг Ургут туман ҳокими Оқбўтаев ким ошди савдосига қўйиб сотган. Аммо бизларнинг маҳаллага келиб “Сизлар қандай яшаяпсизлар? Муаммоларинг борми йўқми? Мана шу ерларингни мен аукционга қўяяпман” деб умуман бундай гап кўрмадик. 3500 аҳоли. Катта маҳалла бу. Охирги гектаргача сотди. 3500 аҳоли нима билан яшайди? Ота-бобомиз ердан деҳқончилик қилиб келган. Биз ҳам қаригунча ерда меҳнат қилиб, давлат ҳаққини вақтида тўлаб кун кўриб келдик. Ана шу бир бурдадан еб турган нонни бизларнинг оғзимиздан тортиб олиб бошқаларга, пулдорларга беришга Каримов бобо ҳеч қачон қарор чиқарганлари йўқку. Ҳар бир чиққан вақтларида одам эшитиб тўлқинланиб кетади Каримов бобога. Шунақа президентимиз бўлса, шунақа давлатимиз бўлса, шунақа нурли осмонимиз бўлса, бизларни бунақа ҳокимлар эзишга нима ҳаққи бор, дейди ургутлик суҳбатдошимиз Розиқ бобо.